Politikera ikasteko metodoa (2. maila) | 31 eskutik\n← Bola dabilen artean\nKaxotero fauxa →\n2015/12/04 · 7:00\nPolitikera ikasteko metodoa (2. maila)\nGeure ikastaroaren bigarren ikasgaian, egun hegoaldeko mintzalekuetan moderno aritu ahal izateko ezinbestekoak diren beste trepeta batzuk. Ezin ukatuzkoa da, bestalde, eguneroko hizkera biziaren erakusle eta ikur direla horiek gehienak, baina gauza da bizi indar hori maileguan hartu dugula, eta maileguak ordaindu beharra duela zor. Eta zerez ari gara abonatzen mailegu hori, zein euskal txanpon emanda? Segituan agertzen diren lekukotasun guztiak saretik jasota daude, egileak aipatu ez arren, datu pertsonalak babestearen gaineko arauen ondorioz.\n-«Bai ala bai»= hizkera demokratikoaren adibiderik ederrena. «Beroketa: bai ala bai», «Bai ala bai egin behar da».\n-«Europa gehiago»= hona hemen soldata eta zerbitzu publikoak murriztu eta zergak handitzearen sinonimoa edo, kontrakotik, gaitz guztien sendabidea, nondik ere begiratzen diogun: «Europa gehiago, irtenbide gisa». «Europa berri bat behar dugu. Europa gehiago eta Espainia gutxiago». Europa bakarra da, eta ez dakit Europa bat baino gehiago edukita ezer konponduko dugunetz.\n-«Meloia zabaltzea»= meloia Euskal Herriko baratzetako igali ezagun-ezaguna izanik, ez da harritzekoa horrelakoak entzun edo irakurtzea: «Nafarroan Aralarrek zabaldu du meloia», «Beldur handia ematen dit meloia zabaldu eta okerrera egiteak» (politikagintzaz eta gizarteaz ari da).\n-»Mahaigaineratu»= inflazio handikoa, duela dozena bat urte heldu eta eroso-eroso sustraitu da-eta gure lur emankorrean, zenbateraino eta, berez, zail samar egin daitekeen zeozer bururatzeraino, alegia, galdera bat mahaigaineratzeraino: «Ildo horren baitan, eztabaida-taldeko lagun batek bere buruari egin ohi dion galdera mahaigaineratu du».\n-«Pilota teilatuan egotea»= esangura argikoa da, baina politikarien eta politologoen ahoan lar agertzen da, tradiziozko beste aukera gehienak ia ordezkatzeraino: «Teilatuz teilatu doan pilota», «Erruaren pilota teilatu batetik bestera doa orain», «Pilota ETAren teilatu gainean dago, ez Gobernuarenean». «EAJk eta PPk diote pilota Elorzaren teilatuan dagoela».\n-«Fitxa mugitzea»= mahaigaineko joko batekin erlazionaturik ei dago, eta atxikimendu handikoa da, teilatuko pilotaren antzera: «Lehen fitxa mugitu du (…)», «Madrilek mugitu du fitxa». «Gobernuak ‘fitxa mugitu’ behar duela dio EAk». Halere, ezin hobeto datoz horiek biak 31 eskutik deituriko koaderno elektroniko baterako.\n-«Orri(alde)a pasatzea»= orri metaforiko bat, ahaztearekin eta barkatzearekin zerikusiduna, zelan edo halan: «Jendarteak hemen orria pasatu nahi du; azkar erran behar da», «Su-etenarekin eta Lizarra-Garazirekin, orrialdea pasatu genuela uste genuen», «Malko garratzez bizi izan ditugun hainbat gertakari mingotsen orrialdea pasatu eta bakeari aukera bat emateko abagunean gaudela deritzogu».\n-«Errekorrido / ibilbide (ibilaldi) politikoa izatea»= nonbait, politikagintzan aurrera egiteko moduren bat izan dezakeen zerbaiten gainean esanda: «Proposamenak aurrean ibilbide politikoa dauka, baldin eta horretarako (…)», «ostiralean aurkeztutako planari ‘errekorrido handiegirik’ ikusten ez diotela nabarmentzen dute talde parlamentarioko kideek».\n-«Kondairazkoa»= garaipen politikoak, golak, partidak eta abarrak «mitikoak» eta «kondairazkoak» izaten dira gaur egun. Kontua da kondairazkoa edo mitikoa den gauza bat ezin dela benetakoa izan, alegia, ez dela egiatan jazorikoa. «(…) ezin izan zuen Benficarekin titulurik eskuratu Europan. Menderaezina dirudi belaunaldiz belaunaldi piztuta iraun duen kondairaren sugarrak». «(…) garaipen garrantzitsuak lortu zituen, boxeoaren kondairaren parte ziren boxeolarien aurka». «Hala ere, gazteen artean gero eta desafektazio politiko handiagoa dagoelako kondaira desegin zuen (…)».\n-«Enblematiko izatea»= ezein garaipen, manifestazio, parte-hartze eta abar historiko den modu bertsuan, gaurko hizkeran edozer ere izan daiteke «enblematiko»: «(…) aurten jai enblematiko horretan parte ez hartzea erabaki du, bere karguaren aitzakia jarrita». «Kontzienteki egin genuen izaera ‘enblematikoa’ ez zuen museoaren alde». «(…) azaldu du IV. Ingurumen Esparru Programak 75 jarduera dituela eta sei ekimen enblematiko». «Programarik enblematikoena, ezinduak gizarteratzeko, HELIOS da (…)». Sarritan, adierazgarri, nabarmen, deigarri, ospetsu, entzutetsu, ezagun… adirazi gura dute horiek guztiek.\n-«Etorkizun(erako) plana»= ezin baita lehenaldirakoa izan, ezta? «Etorkizunerako plana da, gure uren egoera ekologiko ona (…)». «(…) iruzur fiskalaren aurka borrokatzeko etorkizunerako plana aurkez dezan premiatzen duen ebazpena onetsi dute».\n-«Gizarte(-)eragile»= esangura lausoko bikotea, azken buruan, banakoak zein taldeak izenda baititzake, testuinguruaren eta erabiltzailearen arabera. Beharbada, «gizarte zibila» bezain zentzugabekoa izan daiteke. «(…) sindikatuek eta ehundik gora gizarte eragilek irailaren 26rako Greba Orokorra iragarri dute». «Zortzi gizarte eragile akusazio gisa aurkeztu dira». «Ekonomi eta gizarte eragile garrantzitsuen partaidetza 2014-2016ko Industrializazio Planean (…)». «Udalak zein gizarte eragile desberdinek antolatutako ekintzak web orriko Agenda atalean topatuko dituzue».\nZertan esanik ez, mailegu bidez aberasten dute elkar hizkuntzek eta, hortaz, maileguak ez dira, bestelako barik, txarrak edo gaitzesgarriak. Baina, espezie inbaditzaile bihurtuz gero, euskararen ohiko flora eta fauna gal litezke. Horra zergatik honen «temati» jardun gai honen ingurukoekin.\nOne Response to Politikera ikasteko metodoa (2. maila)\n2015/12/04 at 8:48\nEz dakit ba, Karlos, inausi hemendik, inausi handik, ez ote dugu hizkera erkitzen horrelako jarrerarekin. “Ibilbide orria”, “argi berdea”, “marra gorriak”… gure inguruko hizkuntza guztietara zabaltzen badira (eta gehienetan ingelesa dute ama, ez gaztelania), zergatik ez gurera? Hain diferenteak al gara?


SISTEMEN INGENIARITZA /\nHobetu Informazio Teknologiako baliabideen eta aplikazioen eragingarritasuna eta eskuragarritasuna birtualizazioaren bidez. Lehenengo eta behin, desagerrarazi zerbitzari bidezko aplikazio baten eredu zaharkitua eta exekutatu hainbat makina birtual makina fisiko bakoitzean. Eman Informazio Teknologia arloko administratzaileei berrikuntza arloko lanak egiteko denbora zerbitzarien administrazioan lan egin beharrean. Birtualizatu gabeko datuen zentro bateko Informazio Teknologiako aurrekontu estandarraren % 70 inguru lehendik dagoen azpiegitura mantentzeko bakarrik erabiltzen da eta horrek berrikuntzarako tarte txikia uzten du.\ndatuen zentro automatizatuak, produkzioan probatutako VMware birtualizazioko plataformaren gainean eraikitakoak, merkatuko dinamikari sekula baino bizkorrago eta eragingarriago erantzutea ahalbidetzen dizu. Horri esker, behar direnean eta behar diren tokian baliabideak, aplikazioak eta zerbitzariak horni daitezke.\nExekutatu hainbat sistema eragile ordenagailu bakarrean: Windows, Linux eta gehiago.\nExekutatu Windows zure Mac-ean PC birtualeko ingurunea sortuta Windowseko aplikazio guztietarako.\nGutxitu kapital-gastuak energia-eragingarritasun handiagoaren bidez, hardware gutxiago behar izanda eta administratzaile bidezko zerbitzarien indize handiagoarekin.\nLortu zure enpresa-aplikazioek eskuragarritasun eta errendimendu maila altuenak lortzea.\nEraiki negozioaren jarraipena ezbeharren aurrean berreskuratzeko irtenbide hobetuak erabilita eta lortu datu-zentro osoan eskuragarritasun handia.\nHobetu enpresa-idazmahaien administrazioa eta kontrola idazmahaiak bizkor ezarrita eta aplikazioetako gatazken ondorio den euskarri teknikoa gutxiago behar izanda.


Zegama-Aizkorri 2022ko maiatzaren 29an lehiatuko da berriz | EHK\nby ehkirola eus | 2021/12/07\nCOVID19 gaitzak eragindako bi urteko etenaren ostean, Zegama-Aizkorri mendi maratoia bueltan da eta 2022ko maiatzaren 29an egingo da, antolatzaileek jakinarazi berri dutenez.\nOhikoa duen data berreskuratuko du Zegama-Aizkorrik, eta ez da izena emateko eperik zabalduko, parte-hartzaileen dortsalak banatuta baitaude 2020tik, eta orduko hartan inskribatu zirenen lehentasuna errespetatu dute antolatzaileek.\nDena den, Zegama-Aizkorri mendi maratoia ez da geldi egon bi urte hauetan, izan ere, 2020an modu birtualean ospatu zuten ekitaldia eta 2021ean ohiko lasterketa ez baina modu presentzialean egin ahal izan zen Zegama-Aizkorri, beste modu batera, uztailaren 1etik irailaren 30era bitartean lau etapatan zatitutako ibilbidea 340 parte-hartzailek osatu zutelarik\nLASTERKETAREN FITXA TEKNIKOA\nDATA: 2022ko maiatzaren 29an.\nGORA BEHERA METATUA: 5.472 metro\nEREMU TEKNIKOA EHUNEKOTAN: %50a g.g.b.\nGEHIENEKO DENBORA: 8 ordu\nBeti bezala, antolakuntzako kideek Zegama-Aizkorrik dituen lau zutabe garrantzitsuenen babesa izango dute:\nLehena, korrikalariak, izan ere, askorentzat urteko helbururik garrantzitsuena da Zegama-Aizkorri lasterketa eta pandemia honetan entrenatzen jarraitzeko argi izpi bat izan direlako pozik agertu dira.\nBigarren zutabea, urtero mundu osotik etortzen diren eliteko korrikalariak dira. Beraiek eman diote Zegamako probari urte guzti hauetan zehar nazioarteko lasterketa maila, eta bere izena zabaltzen lagundu dute.\nHirugarren zutabea, urtero lasterketa babesten duten zaleak dira. Ikusleak, korrikalariak Sancti Spirituko pendizean orroekin bultza egiten dituztenak, Urbiko zelaietan, inor gal ez dadin, pasilloak egiten dituztenak, euri, haize edo eguzki Aizkorriko puntan irribarre artean aldapa bukatu dela oihukatzen dutenak… Nazioartean “Basque fever” bezala ezagunak direnak alegia.\nEta azken zutabea, eta garrantzitsuena, lasterketan aritzen diren boluntarioak. Zegama-Aizkorriren izena irribarre batekin lotzea lortu dutenak, asko herrikoak bertakoak, baina baita inguruko herrietatik etorri eta asteburu batez ia zegamar bihurtzen direnak.


Bizigarriak: zirkulazioa eta euforia - Muxua da mezua (Kiss my kiss) - Mugaritz + Basque Culinary Center + Euro-Toques | Tabakalera - Donostia / San Sebastián\nHasiera Kultur proiektua Bizigarriak: zirkulazioa eta euforia Muxua da mezua (Kiss my kiss)\nMuxua da mezua (Kiss my kiss)\nMuxua da mezua (Kiss my Kiss) poesia, estetika, gastronomia eta soziologiaren elementuak gurutzatuko dituen performance sortzaile eta ludikoa izango da, eta muxuekin eta litxarreriarekin jolastuko duen eszenaratzea izango du. Jan, hitz egin, abestu eta musukatzeko. Sortzeko.\nJatorria The Candy Project duen jarduera honek haur, gazte eta helduak gonbidatuko ditu esperientzia sentsorial bera partekatzera. Bertan, Mugaritz-eko sormen-taldeak ekitaldirako berariaz diseinatutako eraztun, tatuaje, polboroi pikante, mihi eta musu formako litxarreria sinesgaitzak ez dira jaki bakarrik izango, adierazpide ere izango dira. Martxel Mariskalek egingo du esatari-papera doako gonbidapen* bidez parte hartzea eskaintzen jarduera honetan.\nEkintza hau Bizigarriak: zirkulazioa eta euforia erakusketaren programazio paraleloaren parte da, eta Euro-Toques elkartea, Basque Culinary Center eta Mugaritz-ek antolatutako Sukaldeko Solasaldiak kongresuarekin lankidetzan gauzatuko da.\n*Gonbidapenak, 4 pertsona bakoitzeko gehienez, martxoaren 10eko goizeko 09:00ak eta martxoaren 12ko arratsaldeko 14:00ak bitarte Tabakalerako InfoPuntuan eta online izango dira eskuragarri. Online bidez eskatutako gonbidapenen kasuan, plataformaren kudeaketa gastuei aurre egitea beharrezkoa izango da (0,90€ gonbidapen bakoitzeko). AGORTUTA\nIgandean, emanaldiaren egunean, arratsaldeko 14:00etatik aurrera 80 gonbidapen (gutxienez) banatuko dira InfoPuntuan banatuko dira.\nIgandea, 2017ko martxoak 12 - 18:00\nMuxua da mezua


Asteazkena, maiatzak 25\n0-3 urte bitarteko haurren familientzako lehen sorospen tailerra\nLeitzaldea Arano Areso Goizueta Leitza | Tailerrak\nLeitzako, Aresoko, Goizuetako eta Aranoko adin txikikoen tratu onen sareak lehen sorospen tailerra antolatu du 0 eta 3 urte bitarteko haurren familiei zuzendua. Saioa maiatzaren 25ean Leitzan izanen da, dohainik, eta izena emateko azken eguna maiatzaren 24a izanen da.\nUkrainan zer ari da gertatzen? hitzaldia Leitzan\nLeitzako XLIV. Kultur Aroa tarteko antolatu duten hitzaldi zikloaren barne, gaur beste bat izanen dute. Txente Rekondok Ukrainan zer ari da gertatzen? hitzaldia emanen du.\nUkrainan zer ari da gertatzen? hitzaldia Leitzan Leitzako Herri Aretoan


Koldo Núñez-Betelu / Geologoa - Elkarrizketa - Euskonews\n1986an Geologian lizentziatu zen UPV/EHUn. 1994an Geologian Doktoretza lortu zuen Calgaryko (Canada) Unibertsitatean. Elhuyar Fundazioko kide eta patronoa eta 1995etik gaur egun arte Zientziaren dibulgatzailea.\nEuskal Herriko Unibertsitateko ikertzaile eta irakaslea izan da, Europar Ikerkuntza proiektuen arduraduna eta IMH Ingeniari Eskolako zuzendaria ere.\nKoldo Núñez-Betelu / Geologoa\n"Japoniako 2011eko itsasikaratik zer ikasi badago"\nLabur bilduz, mugimendu sismikoak berak ez du inor hiltzen, heriotza gehien gehienak gizakion ardura dira. Besteak beste, guk egindako era guztietako eraikuntzak erortzen badira, su hartzen badute edo behar bezalako babesik gabe tsunamiak gerta daitezkeen kostetan bizi eta eraikitzen badugu, heriotzak beti egongo dira. Beraz, guri dagokigu ahalik eta gehien ikertzea, geologia sakonean ezagutzeko eta, horrela, ahal den guztia aurreikusi eta babesa aurretik hartu. Naturak ez du errurik eta paira daitekeena, neurri handi batean, gizakion esku dago.


Krasnoiarsk - Wikipedia, entziklopedia askea.\nKrasnoiarsk (errusieraz Красноярск) Errusiako erdi-ekialdeko hiria da, Krasnoiarsk kraiko zentro administratiboa. Jenisei ibaiaren bi ertzeetan hedatzen da eta Transiberiarrak zeharkatzen du. 2010ko erroldaren arabera, hiriak 973.826 biztanle zituen. Siberiako hirugarren hiririk handiena da, Novosibirsk eta Omsken ondotik.\nmilioi bat biztanle baino gehiago dituen hiria\nHiriaren ikuspegia Jenisei ibaitik. Irudi gehiago\nErrusiako kraiak Krasnoiarsk kraia\nHiri okruga krai city of Krasnoyarsk\nEdkham Akbulatov (en)\n1628ko abuztuaren 19a\nCremona, Omsk, Changchun, Daqing, Dnipro, Harbin, Heihe, Irkutsk, Istarawshan (en) , Kaliningrad, Kazan, Kyzyl, Mirninsky District (en) , Mahiliou, Mosku, Norilsk, Novosibirsk, Oneonta (New York), Qiqihar, Samarkanda, San Petersburgo, Sault Ste. Marie (en) , Sayansk (en) , Tomsk, Txeboksary, Ulan Bator, Unterschleißheim, Žilina eta Rustavi\nKrasnoiarsko erdigunea goitik ikusita.\nJenisei ibaiaren ertzean dago, erdialdeko Siberian.\nBertan eraiki zuten errusiarrek Krasni Iar izeneko gotorlekua 1628an, eta kolonizazio prozesua areagotu zen XVIII. mendearen bukaeratik aurrera. Urrea aurkitu zuten inguruetan XIX. mendean eta Siberian barnako burdinbidea iritsi zen bertara 1890. urtean. 1960. urtean, munduko indar etxe handienetako bat eraiki zuten Krasnoiarsketik 35 kmra.\nKultura, administrazio eta industria hiri garrantzitsua da. Mekanika, kimika, janari eta zur industria nabarmentzen dira. Ibai portua eta ontziolak daude, eta garrantzi handiko zentral hidroelektrikoa. Siberia zeharkatzen duen burdinbideko geltoki nagusienetako bat du.\nDatu klimatikoak (Krasnoyarsk)\n6.0 8.5 17.9 31.4 34.0 34.8 36.4 35.1 31.3 24.5 13.6 8.6 36.4\n-11.4 -8.0 -0.2 7.8 17.1 22.4 24.8 21.8 14.4 6.4 -3.4 -9.4 6.9\n-15.5 -12.8 -5.7 2.0 10.4 15.9 18.7 15.7 8.9 2.0 -7.2 -13.4 1.6\n-19.2 -16.9 -10.1 -2.6 4.7 10.3 13.4 10.8 4.8 -1.6 -10.6 -17.1 -2.8\n-52.8 -41.6 -38.7 -25.7 -11.2 -3.6 3.3 -0.5 -9.6 -25.1 -42.3 -47.0 -52.8\n18 13 16 32 45 63 76 67 50 43 38 30 491\n5 4 5 7 9 9 10 10 9 10 10 8 96\n75 72 66 59 56 65 72 75 75 71 75 75 69\nKrasnoiarsk ondorengo hiriekin senidetuta dago:\n↑ Krasnoyarsk Global.britannica.com\n↑ http://pogoda.ru.net/climate/29570.htm Pogoda.ru webgunea\n(Errusieraz) Udalaren webgunea.\nAzken aldaketa 28 azaroa 2019(e)an, 09:16(e)tan\nOrriaren azken aldaketa: 28 azaroa 2019, 09:16.


Moda pasarela bihurtuko da Zarauzko malekoia, abuztuaren 5ean - Urola Kostako Hitza : Urola Kostako Hitza\nItsas pasealekuan izango da pasarela, larunbatean\nLehenbiziko aldiz, GdM Zarautz Modan ekitaldia antolatu dute datorren larunbaterako, abuztuaren 5erako. Moda pasarela izango da malekoian, gauez. Gipuzkoa de Moda elkarteak antolatu du ekitaldia, Murkil dendarien elkartearekin eta Zarauzko Udalarekin elkarlanean. Bertan, Murkileko 19 dendek hartuko dute parte: Ciclos Eizagirre, Charanga, Benetton, Vulcano, Maiur, Mane, Garmen, Dina, Transit, Josune XL Moda, Strategia Bicolore, Pedrosa, Izar optika, Zarautz optika, Itziar Oregi, Leonce, Dody’s, Roimi & Mercedes de Miguel eta Atelier Nupcial establezimenduek, hain zuzen ere. Era berean, Indarbi eta Niu Nature arduratuko dira estilismoaz. 22:00etan hasiko da eta sarrera doan izango da.


80 galdera hezkuntza ireki baterako - Ikastola Askatu\nDuela hiru urte mezu hau IKTeroak blogean argitaratu genuen eta orain, Educación Abierta izeneko blogean horren inguruan eginiko 80 galdera argitaratu dituzte eta oso interesgarriak iruditu zaizkigunez, euskaratzea eta hemen argitaratzea pentsatu dugu.\nIzan ere, hezkuntzaren berrikuntzarako mahai gainean jarrita dauden 8 eremutan, hamarna galdera egin dituzte eta ikastetxe guztietan planteatu beharreko eztabaidarako oso balekoak iruditu zaizkigu. Jakina, galdera irekiak dira eta ez dute erantzun bakarra eskatzen, horregatik gure ideien eta espektatiben araberako erantzunak emango ditugunez, ez dugu uste eztabaida horrek inongo baliorik izango duenik estamentu bakar batean ematen bada; gure ustez, eztabaida horretan ezinbestekoa da hezkuntza komunitate osoaren partaidetza. Aldaketa emango da, guztion apustua bada. Guztion unea heldu delakoan gaude. Ez ditugu erreforma gehiagorik behar, hezkuntza aldatu beharra daukagu!\nHorra hor, atalez atal. planteatutako galderak:\n10 galdera eduki eta curriculumari buruz hezkuntza ireki baterako\n[blockquote align=”center”]Hezkuntza ireki batek curriculuma zehaztearen erronka planteatzen du, baina ez irakatsi beharreko edukien ikuspegitik, irakasteko erabiliko den metodologiaren ikuspegitik baizik.[/blockquote]\n1. Curriculum bat era irekian ekoizten saia gaitezke?\n2. Bizitzan zehar beharrezkoa den etengabeko ikaskuntzarako curriculumik eskaintzen al dugu?\n3. Nola “kimatu” dezakegu eta “garbi mantendu” gure curriculuma?\n4. Zein da “edukien” balioa curriculumaren beste elementuekiko?\n5. Zein motako harremana eraikitzen dugu irakaskuntza, ikaskuntza eta ebaluazioaren artean?\n6. Zein da familiek jokatzen duten rola curriculumean?\n7. Zein da kanpoko eragileek jokatzen duten rola curriculumean?\n8. Nola integratzen ditugu ikastolaren autonomia eta pertsona bakoitzarena curriculumean, beti ere, berdintasunaren eta inklusioaren printzipioei errespetatuz?\n9. Zein ahaleginak egiten ditugu curriculuma malgua izan dadin?\n10. Zein estrategiak erabil ditzakegu curriculumaren jasangarritasuna bermatzeko eta, aldi berean, noizbehinka, eguneratzeko eta berritzeko aukerak izateko?\n10 galdera ebaluazioari buruz hezkuntza ireki baterako\n[blockquote align=”center”]Ebaluazioa, hezkuntza ireki batean, ikaskuntzarako tresna bat da.[/blockquote]\n1. Zein teknika eta estrategia zehatzak erabiltzen ditugu benetako ebaluazioa gelaren ohiko funtzionamenduan txertatzeko?\n2. Zein motako informazioa biltzen dugu ezagutzeko eta, dagokion kasutan, bideratzeko, irakaskuntza / ikaskuntza prozesuak benetakoak izan daitezen?\n3. Nola integratzen ditugu ebaluazio prozesuetan ikaskuntza formalak, ez formalak eta informalak?\n4. Zein da ikaslearen portfolioak jokatzen duen rola lortu dituen konpetentziak ebaluatzeko?\n5. Ebaluazioaren kulturarik ba al dugu gure ikastolan?\n6. Zenbat ebaluazio tresna erabiltzen dira ikaslearen konpetentziak ebaluatzeko?\n7. Ebaluazioa ikaslea motibatzeko erabiltzen al dugu?\n8. Zein erreminta erabiltzen ditugu irakasleriaren ebaluaziorako eta ikaskuntza kolaboratzailea sustatzeko?\n9. Nola integratzen ditugu kanpoko ebaluazioen emaitzak irakaskuntza praktikan?\n10. Nola integratzen ditugu familiak eta beste eragileak ikastolaren ebaluazioan?\n10 galdera ikaskuntza praktikei buruz hezkuntza ireki baterako\n[blockquote align=”center”]Hezkuntza ireki batek autonomia sustatzen du eta, horrekin, ikasteko estrategien lorpena, ikasten ikastea, autorregulazioa, sormena, berrikuntza, ekintzailetza…[/blockquote]\n1. Zer egiten dugu ikaskuntza prozesuan eta lortutako ezagutzarekin ikasleek gehiago goza dezaten?\n2. Nola ekartzen dugu benetako mundua gelara?, nola eramaten dugu gela ikasleen eguneroko bizitzara?\n3. Zein zailtasun ditugu ikaskuntza lagunduko duen berrikuntza bat sustatzeko?\n4. Ze arreta eskaintzen diogu hezkuntza prozesuaren bihotza den ikasleen ikaskuntza prozesuari?\n5. Gure ikasleen ikaskuntza errazteko, nola integratzen dugu hezkuntza ikerketa?\n6. Nola sustatzen da ikaskuntzaren kultura?\n7. Doktrinamenduari nola egiten diogu aurre eta garapen intelektuala nola sustatzen dugu?\n8. Baliteke hezkuntza-aldaketari buruzko diskurtso bat sortu izana, baina aldaketarako asmorik ez izatea?\n9. Saiatzen gara gertatzen zaigunaz ikasten pertsona, ikasle, irakasle edo famili gisa?\n10. Berdinen arteko ikaskuntza, prozesuaren parte bat gehiago bezala, kudeatzen al dugu?\n10 galdera irakaskuntza praktikei buruz hezkuntza ireki baterako\n[blockquote align=”center”]Hezkuntza ireki batean irakaslea sortzaile bat da.[/blockquote]\n1. Ikastolako ikaskuntza formala, ikasleen ikaskuntza informalarekin eta ez formalarekin integratzen al dugu?\n2. Formazio programarik ba al daude maila eta talde bereko ikasle profil ezberdinetara egokituta?\n3. Testuinguruan jarritakoa eta ikaslearentzat esanguratsua den ikaskuntza sustatzen al dugu?\n4. Irakasleek euren jardunean ekoizten dituzten baliabideen eta berrikuntzen bateratze-lanik egiten al da ikastolan?\n5. Gertatzen zaigunaz ikasteko leku aproposa al da ikasgela?\n6. Aniztasuna, erakunde baten aberastasunik handiena dela sinesten al dugu?, ikasle bakoitzaren garapenaz era pertsonalizatuan arduratzen al gara?\n7. Ikaskuntza helburuen zehaztapenean ikasleak integratzen al ditugu?\n8. Irakasleriak sortu edota erabiltzen al ditu sareko ezagutza askeak eta irekiak bere jardunean?, nola edo hala, ikasleen esperientzia erabiltzen al da baliabide didaktikoak hobetzeko?\n9. Gure komunitatearen errealitatearekin lotutako edukiak sortu eta praktika zehatzak garatzen al ditugu?, beste ikastetxeekin partekatzen al ditugu?\n10. Irakasleriak denborarik ba al du ikerketarako eta hausnarketarako? Nola txertatzen dugu irakasleen ikerketa gure gelen egunerokotasunean?\n10 galdera antolakuntzari buruz hezkuntza ireki baterako\n[blockquote align=”center”]Ikastola ireki bat ezagutzaren erakunde bat da eta, horren ondorioz, horizontala eta parte hartzailea.[/blockquote]\n1. Ikasleek ikastola eskura dute eskolaz kanpoko ordutegian?\n2. Ikastola eskura al dago familientzat eta herriko beste eragileentzat?\n3. Esperimentatzeko espazio eta aukerak ba al daude? Nolakoak dira ikastolako espazio komunak?\n4. Adimen kolektiboa kudeatzeko denbora eta tokiak, fisikoak nahiz digitalak, ba al daude?\n5. Jarduera presentzialaren eta birtualaren arteko jarraipenik ba al dago?\n6. Ikaskuntza prozesuetan ikastolaren bitartekotza ezaren eszenategia baloratzen al dugu?\n7. Aldaketarako eta hezkuntza prozesuak segurtatzeko antolakuntza bimodala al dugu?\n8. Kalitate sistemarik ba al dugu?\n8. Gure praktikak aliatu nazionalekin eta nazioartekoekin partekatzen al ditugu?\n9. Ikastola bizitzarako ikastola bat al da?\n10 galdera lidergoa eta balioei buruz hezkuntza ireki baterako\n[blockquote align=”center”]Hezkuntza ireki bat giza duintasuna ardaztzat duen proiektu bat da.[/blockquote]\n1. Gure Hezkuntza Proiektuaren balioekin bat egiten al dugu?\n2. Balio horiek nola integratzen ditugu hezkuntzaren esparruan?\n3. Kolaborazioa erraza eta hautemangarria izan dadin, antolatuta al gaude?\n4. Gure ingurunearentzat berrikuntza sozialeko nodo bat izan gaitezen lan egiten al dugu?\n5. Aniztasuna aberastasuntzat hartzen al dugu?, gure proiektuak jasangarritasun sozialean, ekonomikoan eta ingurugiroan laguntzen al du?\n6. Ikastolako profesionalen gaitasunak errespetatu eta potentziatzen al ditugu?\n7. Ikasleen garapen autonomoa sustatu eta errazten al dugu?\n8. Gure ingurune hurbileko hezkuntza komunitatearen lidergoa ba al dugu?\n9. Ikaskuntza emozionala errazten al dugu?\n10. Giza-duintasuna errespetatzea gure lehentasuna al da?\n10 galdera konektibitateari buruz hezkuntza ireki baterako\n[blockquote align=”center”]Hezkuntza irekia ikaslea ardatz duen eredu bat da, baina gizartearekin konektatuta eta ezagutzen pilaketaren aurrean bizitza lehenesten duena.[/blockquote]\n1. Hezkuntza globala eta integrala nola errazten dugu?\n2. Internetek eta sareek eskaintzen dizkiguten aukerei ahalik eta etekinik handiena ateratzen al diegu?\n3. Hezkuntza pertsonalizatua eta integratzailea izan dadin, nola ari gara lanean?\n4. Ikasleen adina edota maila edozein izanik ere, euren arteko kolaborazioa sustatzen al dugu?\n5. Ikastolako maila eta gai ezberdineko irakasleen arteko kolaborazioa errazten al dugu?\n6. Gure irakasleen partaidetza irakasle sareetan, nola sustatzen dugu?\n7. Beste ikastetxeekin kolaboratzea sustatzen al dugu?\n8. Beste ikaskuntza espazioak, hala nola, liburutegiak, zentro sozialak…, nola integratzen ditugu gure egunerokotasunean?\n9. Familiek parte hartzen al dute euren seme-alaben ikaskuntzan?\n10. Pertsona autonomoak, irekiak eta kritikoak garatzeko lan egiten al dugu?\n10 galdera azpiegiturei buruz hezkuntza ireki baterako\n[blockquote align=”center”]Ikastola ireki batek eraikin eta teknologia irekiak behar ditu, are gehiago, ikaskuntzari irekita dauden auzoak edo herriak behar ditu.[/blockquote]\n1. Kalitatezkoa, segurua eta ikasleen dispositibo mugikorrekin konektatzeko aukera ematen duen wifirik ba al dugu?\n2. Ikasle guztiek ikaskuntzarako dispositiboak dituztela bermatuta al dago?\n3. Dispositibo mugikorrak ikaskuntzarako tresna gisa erabiltzen al ditugu gelan?, eta gelatik kanpo?\n4. Ze erabilera ematen diegu espazio publikoei edo herriko azpiegiturei?\n5. Ze erabilera ematen diegu inguruko enpresen edo beste eragileen espazioei eta zerbitzuei?\n6. Gela edota ikasgai ezberdineko ikasleek baliabideak partekatzeko edo komunikatzeko espaziorik ba al daude ikastolan?\n7. Sare sozialak erabiltzen al ditugu ikastolako irakasleekin informazioa partekatzeko?, eta beste ikastetxeekin?\n8. Familiekin harremanetan egoteko, baliabide digitalak erabiltzen ditugu?\n9. Ikas-ingurune birtualik ba al dugu?\n10. Ikasleen segurtasuna eta euren ikaskuntza datuen babesa bermatuta dugu?\nBy metxarri|2015-12-23T01:09:13+01:0018 uztaila, 2015|Hezkuntza|0 Comments


Bertsolari dokumentalaren trailerra zabaldu dute — Gaztezulo\nBertsolari dokumentalaren trailerra zabaldu dute\nBertsolari dokumentalaren trailerra zabaldu dute https://www.gaztezulo.eus/albisteak/bertsolari-dokumentalaren-trailerra-zabaldu-dute https://www.gaztezulo.eus/albisteak/bertsolari-dokumentalaren-trailerra-zabaldu-dute/@@download/image/20119134093Bec_final_1.jpg\nZinemaldiaren Sail Ofizialean aurkeztuko da Asier Altunaren filma eta urriaren 14tik aurrera zinema aretoetan egongo da ikusgai. BECeko azken finalaren bueltan lehen aurrerapen bat ezagutu zenetik ikusmin handia sortu du proiektuak. Trailerra atera da orain.\nBertsolaritza zinemara eramango duen lehenengo proiektua da Asier Altunarena, eta lehiaketatik kanpo bada ere Zinemaldiaren Sail Ofizialean aurkezten den euskarazko lehenengoa. Dezenteko balentria egin du, bada, zuzendari bergararrak.\nLujanbiok txapela irabazi eta Egañaren agurra suposatu zuen BECeko finalaren irudiak jasotzen ditu besteak beste dokumentalak, eta baita Jon Sarasua, Xabier Amuritza, Maialen Lujanbio eta Andoni Egaña bertsolariei, Joseba Zulaika antropologoari, Asteasu Txiki Lazkao Txikiren lagunari, John Foley ikerlari estatubatuarrari eginiko elkarrizktak ere. Lan txukuna egin dutelakoan dago Altuna, Euskal Herritik kanpo asko zabalduko dela eta jendea harrituta geldituko dela bertsolaritza fenomenoarekin.\nBECeko finalaren ondotik lehen aurrerapen egin zuten, eta harrituta utzi gintuzten irudien indarrek eta lanaren kalitateak. Trailerrarekin beste hainbeste gertatu zaigu. Internet bidez salgai dauden 500 sarreretariko bat lehenbailehen lortzea izango da onena!\nZinemaldian izango diren emanaldiak\nHona hemen Zinemaldian "Bertsolari" filmak izango dituen emanaldiak:\n- Irailak 17, larunbata, arratsaldeko 16:00etan, Kursaaleko Auditorioan estreinaldia.\n- Irailak 18, igandea, arratsaldeko 18:15etan, Antiguo Berriko 1, 2 eta 3 aretoetan.\n- Irailak 19, astelehena, 12:00etan, Victoria Eugenian.\n- Irailak 19, astelehena, 20:45etan, Principe 7 aretoan.\nSarrerak www.sansebastianfestival.com, edo Kutxa-ren web orriaren bitartez, www.kutxa.net, eskuratu ahal izango dira irailaren 11ko goizeko 9:00etatik aurrera.


Antzerki tailerra antolatu da Udaleko Gizarte Zerbitzuetatik eta Emakumearen Mahaitik - Uztarria (Azpeitia)\nAntzerki tailerra antolatu da Udaleko Gizarte Zerbitzuetatik eta Emakumearen Mahaitik\n2003ko aza. 17a, 15:11\nAntzerki Hastapeneko Tailerra antolatu du Udaletxeko Gizarte Zerbitzuak sailak. Tailerra urtarriletik maiatzera bitartean izango da. Bertan parte hartu nahi duenak abenduaren 30a baino lehen eman beharko du izena Udaletxeko Gizarte Zerbitzuak sailean. Gizarte Zerbitzuetako arduradunek Uztarriari tailerraren nondik norakoen berri eman diote.\nZer dela eta egin behar dituzue antzerki ikastaro horiek?\nEkintza Positiboko Udal Planaren xedea, gizonezko eta emakumezkoen arteko aukera berdintasuna garatzea da, eta horretara bideratzen dira ekintza guztiak. Aurten hainbat ikastaro, tailer, hitzaldi eta abar egin dira eta esan beharra dago emakumeen erantzuna oso positiboa izan dela eta ekintza guztietan parte hartzea oso handia izan dela.\nNondik sortutako ekimena da?\nEkintza Positiboko Udal Plana garatzeko Emakumearen Mahaia sortu zen. Udalean emakumearen gaia lantzen duten ordezkariek eta herrian emakumeei zuzenduta ekintza desberdinak antolatu eta bultzatzen aritzen diren pertsonak elkartzen dira mahai horretan. Antzerki Hastapenerako tailerra ere Emakumearen Mahaian sortutako ekimena da.\nIkastaro honen helburua kultura ekitaldiak sustatzea eta horietan emakumeak partaide aktiboa izatea da.\nEkintza honetan parte hartzeko interesa duen edozein emakumeri zuzenduta dago.\nZer landuko da ikastaro horietan?\nTailerrak, bakoitzaren gorputz espresio eta sormenerako ahalmena lantzea du helburu. Ariketa desberdinak eginez, bakoitzak daukan "onena" atera eta landuko da. Saioen martxa eta erritmoa, taldeak berak finkatuko du, unean uneko eskakizunei erantzunez.\nZer egin behar da ikastaroetan parte hartzeko?\nInteresatuek Azpeitiko Udaleko Gizarte Zerbitzuaken izena eman beharko dute, 943 15 71 92 telefonora deituz.\nNork emango ditu ikastaroak? Irakasle bakarrak guztia?\nEgin dituen antzezlanagatik, ezaguna den Alaitz Olaizola Bordak emango du.\nNolakoak izango dira?\n2004ko urtarrilean hasi eta maiatzean bukatuko da. Astean saio bat izango da, 15:00etatik 17:00etara.\nTaldearen gogoaren arabera, antzerki lantxo bat ere prestatzeko aukera izango da.\nNon emango dituzue?\nAitonena Ieko areto nagusian.


Moureuille - Wikipedia, entziklopedia askea.\nAndré VERNADAT (2014-2020)\n46° 10′ 01″ N, 2° 54′ 24″ E / 46.166944444444°N,2.9066666666667°E / 46.166944444444; 2.9066666666667Koordenatuak: 46° 10′ 01″ N, 2° 54′ 24″ E / 46.166944444444°N,2.9066666666667°E / 46.166944444444; 2.9066666666667\nÉchassières, Durmignat, Menat, Saint-Éloy-les-Mines eta Servant\nMoureuille (frantsesez eta ofizialki: Moureuille) Okzitaniako udalerri bat da. Administratiboki Frantziako Puy-de-Dôme departamenduan dago, Auvernia-Rhône-Alpeak eskualdean. 2013an 295 biztanle zituen.\n2007an Moureuille udalerrian erroldatutako biztanleak 295 ziren. Familiak 128 ziren, horien artean 48 pertsona bakarrekoak ziren (32 bakarrik bizi ziren gizonak eta 16 bakarrik bizi ziren emakumeak), 32 seme-alabarik gabeko familiak ziren, 36 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 213 etxebizitza zeuden, 128 familiaren etxebizitza nagusia ziren, 63 bigarren erresidentzia ziren eta 22 hutsik zeuden. 208 etxeak ziren eta 5 apartamentuak ziren. 128 etxebizitza nagusietatik 107 bere jabearen bizilekua ziren, 13 alokairuan okupaturik zeuden eta 8 doan lagata zeuden; 1ek gela bat zuen, 11 etxek bi zituzten, 25 etxek hiru zituzten, 42 etxek lau zituzten eta 49 etxek bost zituzten. 87 etxek euren parking plaza propioa zuten azpian. 61 etxetan ibilgailu bat zegoen eta 54 etxetan bat baino gehiago zituzten.\nMoureuille udalerriko biztanleria-piramidea 2009an .\n2007an lan egiteko adina zuten pertsonak 179 ziren, horien artean 123 aktiboak ziren eta 56 inaktiboak ziren. 123 pertsona aktiboetatik 111 lanean zeuden (67 gizon eta 44 emakume) eta 12 langabezian zeuden (4 gizon eta 8 emakume). 56 pertsona inaktiboetatik 22 erretiraturik zeuden, 13 ikasten zeuden eta 21 "bestelako inaktibo" gisa sailkaturik zeuden.\n2009an Moureuille udalerrian 124 unitate fiskal zeuden, 301 pertsonek osaturik. Pertsona bakoitzeko diru-sarrera fiskalaren mediana urteko 15.221 euro zen.\n2000. urtean Moureuille udalerrian 31 nekazaritza-ustiategi zeuden, 1.350 hektarea erabiltzen.\nBNF: 15269593t (data)


Alonsotegiko Udala - 1999ko ingurumen egoera\nKokapena eta garraioa\n1999ko ingurumen egoera\nMalda handiek, lurzoruaren erabilera desegokiek (kontrolik gabeko nekazaritza eta abeltzaintza, espezie desegokiak, meatoki zaharrak...) higadura arazo handiak sortu dituzte alde batuetan. Horregatik guztiagatik eta gailurretan jaiotzen diren uharrak Kadagua ibaira, herri gunean, isurtzen direnez, uholde eta jausi arriskua dago.\n- Sute arriskua basoetan.\n- Kutsatuta dauden lurzoruak.\n- Egoera txarrean dauden ibai eta errekastoen ibilguak, gainean eraikinak daudelarik.\n- Kontrolik gabeko abeltzaintza eta nekazaritza.\n- HHSen zabortegia Artigasen: Bizkaian hiri hondakin solidoen zabortegirik handiena Bilbon dago, Alonsotegiko muga ondoan. Orain dela 30 urtetik gora sortu zen eta Bilboko metropoliaren aldean ematen ditu zerbitzuak. Azken urteotan zenbait neurri hartu dira ingurumeneko inpaktua eta eragozpenak arintzeko; hala ere, Alonsotegiko udalerriak jasaten du zabortegiaren eragin handiena, Bilbok baino gehiago.\n- Legez kanpoko zabortegiak.\n- Hirikoa ez den udal ondarea ez ezagutzea\n- Gizarte eta ekologiako eragin handiko industriak\n- Herri barruaren antolamendu eta plangintzarik ezak etorkizuneko jarduketak baldintzatu eta mugatzen ditu.\n- Ezkerraldean herri barruko zubi bakarra, estua eta uholdeak jasateko arriskuaz, 24 1993 argazkia; 25 2003 argazkia\n- Bilbao-Balmaseda C-636 errepidean trafiko handia dago eta herri barrutik igarotzen denez, oztopoa da hirian eta kutsadura akustiko eta atmosferikoaren arazoa ere bai. Aurreikusitako egoera: ekologiako eta gizarte eragin handiko azpiegitura eta industrien aurreikuspena epe ertainera.\n- Kadaguako Barnebidea: Bilbao-Balmaseda autobiak Alonsotegiko herri barrutik gaur egun igarotzen diren 21.000 ibilgailuetako gehienak hartuko ditu. Behin zerbitzua hasiz gero, BI-636 errepideak sortzen dituen hirigintzako oztopoa eta zarata eta kutsadura iturria desagertuko dira; hala ere, udalerriaren orografia dela eta, barnebidearen eraikuntzak eragin handia izango du ingurumenean eta lur-erauzketak, betelanak, zubibideak eta tunelak egin beharko dira.\n- ZABALGARBI, hiriko hondakin solidoen balorazioko instalazioa Artigasen. Bizkaiko Foru Aldundiak erabaki zuen errausketa, energiaren berreskuratuz, biderik onena zela hiriko hondakin solidoen kudeaketako arazoa konpontzeko; hala ere, 90eko hamarkadaren bigarren erdialdean horren aurkako mugimendu handia sortu zen Bizkaian. Talde horiek argudiatzen zuten hondakinak erretzean dioxinak sortzen zirela eta osasun publikoarentzat kaltegarria zela; izan ere, Europako Batasunean 70 eta 80ko hamarkadetan eraikitako errauskailu batzuk itxi behar izan zituzten arrazoi horregatik. Bizkaiko Foru Aldundiak erantzun zuen gaur egungo teknologiari esker hondakinak dioxinarik sortu gabe erre ahal direla eta osasuna babesteko kontrolak ezar daitezkeela. Hala eta guztiz ere, beste alternatiba batzuk aztertu ondoren, errauskailua Bilboko Kastrexana auzoan, Alonsotegiko mugan, harrobi zahar batean eta Artigasko zabortegi ondoan kokatzeko erabakiak kezka eta ezinegona sortu zuen Alonsotegiko auzokideen artean. Zabalgarbiko proiektuaren aurkako mugimendu ekologista sortu zen


Fondoko lasterketa txekearen konpasean | Revista - Part 2\nEzkontzak : Fondoko lasterketa txekearen konpasean\nEzkontza bateko gastuak 10.000 eta 43.000 euro artean ohi dabiltza egun. Munta horretako parte handia oturuntzera doa, otorduak jatun bakoitzeko 60 eurotik 125 euroraino doazelako, barra libre barne\n[1. or] Fondoko lasterketa txekearen konpasean\n[2. or] Patrika guztien araberako aurrekontuak\n[3. or] Musikari, 600 euroko kanona\n[4. or] ...Alferrikako xahuketak egin\nPatrika guztien araberako aurrekontuak\n/imgs/20070401/img.informe.03.jpg Konbentzioek eta gizarte azturek aginduta, ezkontzak ezinbestekoak ditu hainbat “apaingarri” ausazko bezain onartuak, orokorki: arropa berezia, inbitatuentzako oturuntza, loreak, luxuzko automobila, opariak, musika, eztei gaua eta eztei bidaia.\nErlijiosoa izan, zibila izan, andregaia da ezkontzako “izarra”. Zuri dirdiratsu eta xarmangarri agertzeak ere badu prezioa: 800 eurotik 6.000 eurora arte, gutxienez. Gehitu horri osagarriak (barne arropa, oinetakoak, lore txorta), orrazketa eta makillajea (beste euro batzuk: 330 – 1.950, hor nonbait).\n/imgs/20070401/img.informe.04.jpgSenargaia geroz eta protagonismo handiagoa bereganatzen ari da eta, bere arropa hagitz merkeagoa bada ere, batetik besterako aldeak izugarri txikitzen ari dira egunez egun. Gizonezkoak trajea edo txakea janzteko aukera du 400 euro inguru ordainduta (90 euro alokatzen badu eta 360, berriz, erostea deliberatzekotan). Goazen aurrera. Gainerakoen zerrenda luzea da eta, gainera, hauek erosi egiten dituzte senargai gehienek: alkandora, txalekoa, gorbata, papar-hegaleko zapia, oinetakoak… Badira beste osagarri batzuk, hala nola eraztunak, inbitazio txartelak, eliza eta ibilgailuak apaintzeko loreak, argazki eta bideo erreportajeak, musika, girotze lanak, oroigarriak… 1.940 eta 9.200 euro arteko dirutza, hitz batez.\nHala eta guztiz, aurrekontuaren partida behinena oturuntzak kenduko du. Biote gutxik egiten diote muzin otorduari: beste hainbat detaile inbitatuek ikusi ere egingo ez dituzten bitartean, janariak itxura eskasa ematea ezteiaren porrotaren sinonimotzat har daiteke. Aperitibo batez osaturiko bazkari edo afari merkea, jatuneko, 60 euro kosta daiteke aise. Otordu zabalagoa, barra libre eta guzti, egitearen prezioa, berriz, 125 euroraino igoko litzateke laguneko, batez beste. Egun seinalatu horren zurrunbiloa amaitutakoan, Espainiako ezkongaien helmuga gogokoena Karibeko luxuzko hotela da, zerbitzu guztiak barne. Prezioa aldiaren (udaldia, negutea, etab.) arabera aldatzen bada ere, horrelako toki batean zortzi egun emateak bikoteari 3.000 eta 6.000 euro arteko zuloa eragingo dio. Gutiziak aparte.\nEztei erreportajea: inoiz ezkongaiek aukeratzen dute\n/imgs/20070401/img.informe.05.jpg Argazkigintzako profesionalen kolektiboek eta bikote ezkongaiek aspaldi honetan ospakizunaren erreportajea nork egingo duen askatasunez aukeratzeko unean eragozpenak ezartzen zaizkiela salatu izan dute hamaikatan. Erretore eta jatetxe batzuek beren argazkilariak esklusibaz hertsatzen dituzte, nahitaez, beraiek ezarritako baldintza jakin batzuk onartu ezean oturuntzak eta, areago, ospakizun osoak, galarazteraino. Geroz eta ohikoago bihurtzen ari den jokaera horrek, ezkongaien erabakitzeko ahalmena mugatzeaz gainera, eliza, jatetxe eta argazki-enpresa batzuei sekulako etekin ekonomikoak ekartzen dizkie.\nEsklusiba horiei zukurik erauzten ez dieten kontsumitzaileek eta argazkilari gehientsuek salatzen dituzten gehiegikeria horien aurrean, auzitegiek epaia eman dute: ospakizuna antolatu, protagonizatu eta ordaintzen dutenek hautaturiko profesionalari horrelako lekuetarako sarrera debekatzea ez da zilegi. Horrenbestez, erretoreak ezin diezaioke uko egin ezkontza egiteari, berak benedikaturiko enpresaren argazkigintza-zerbitzuak ezkongaiek kontratatu nahi izan ez dituztelako, arrazoi horretan oin harturik parrokia horretako ohiko argazkilariek edota jatetxeek uko egin ezin diezaioketen bezalaxe.\nAreago, ospakizuna protagonizatzen eta ordaintzen dutenek aukeratutako profesionalari sarrera debekatzea legez kanpokoa dela xedatua dago epai bat baino gehiagotan. Jatetxe batzuek ezarriak dituzten “irudi-zerbitzuak kontratatzeko klausulak” gehiegizkoak dira, batetik, interesatuek eskatu ez duten zerbitzu bat ematea derrigortua dutelako eta, bestetik, ez Kontsumitzaileak eta Erabiltzaileak Defendatzeko Lege Orokorra, ez Espainiako Kode Zibilean agertzen den aldebikotasuna ere errespetatzen ez dutelako. Horrenbeste, baliogabekotzat jo dira.\nJoan aurreko orrira: « Fondoko lasterketa txekearen konpasean\nJoan hurrengo orrialdera Musikari, 600 euroko kanona »


Zizurkilgo EH Bilduk babesa adierazi nahi dio abian jarri den sinadura bilketari | El Diario Vasco\nTolosa GoierriZizurkilgo EH Bilduk babesa adierazi nahi dio abian jarri den sinadura bilketari\nZizurkilgo EH Bilduk babesa adierazi nahi dio abian jarri den sinadura bilketari\nI. ARRATIBEL ZIZURKIL. Martes, 15 mayo 2018, 00:20\nBertan saihesbidearen beharraren inguruko hainbat datu eman ostean, Zizurkilgo Udalbatzak Gipuzkoako Aldundiari eskatu zion «legealdi honetan proiektua berrekitea, Zizurkilek trafiko aldetik bizi duen egoera gordina aintzat hartuta. Eta gauzapena ez bada ere, bederen, epe zehatzekin bide orri bat marraztea legealdia amaitzerako. Bide horretan, Zizurkilgo Udalaren elkarlana eskaintzen zaio Aldundiari izan litezkeen zalantza eta xehetasunak adosteko».\nGaur Baserritarren eguna\nSan Isidro eguna aurten asteartez egokitu da, eta urtero moduan, baserritarrek egitarau oparoa antolatu dute Udalaren laguntzarekin. Intxaur frontoia izango da festagune nagusia, egitarau honekin: Eguerdiko 12:00etan binakako pilota partida: Zubiria-Telletxea vs Labaka-Aizpuru. Arratsaldeko 13:00ean binakako aizkol lehia: Urteaga-Joseba Otaegi vs Jon Irazu-Unai Otaegi. Bertsolari eta trikitilariak ere izango dira eguerdi parte alaitzen. Ondoren Plazatxeberri jatetxean elkartuko dira bazkaltzera eta bertan ere izango dute bertsolari eta trikitilarien kantu eta doinuen laguntza. Egun berezia beste urte batez baserritarrentzat, San Isidro.\nAuzolan deialdiak harrera ona izan zuen San Isidro eguneko ekitaldiak gaur


Elgoibarko Udalak 197.000 euroko laguntza emango dio Elgoibarko Izarra Elkarteari - Elgoibarko Udala\nAne Beitiak, Elgoibarko alkateak eta Iñaki Kondek, Elgoibarko Izarra Euskaltzaleon Topagunea elkarteko presidenteak, bi erakundeen arteko 2018ko lankidetza hitzarmena sinatu dute gaur, martxoak 19, astelehena, Udaletxean. Eurekin batera, Maialen Gurrutxaga, Euskara eta Gazteria arloetako zinegotzi arduraduna, eta Elgoibarko Izarrako eta Udaleko Gazteria eta Euskara sailetako teknikariak ere izan dira.\nAne Beitiak, Elgoibarko alkateak adierazi duenez, "Udalak 197.000 euroko diru-laguntza emango dio aurten Elgoibarko Izarra elkateari, betiere, 2018an zehar euskararen erabilera sustatzeko ekintzak eta haurrentzako aisia hezitzaileko egitasmoa finantzeko".\nAurreko urteotan bezala, diru-laguntza hori bi udal sailetatik bideratuko da. Horrela, Udalaren Euskara sailetik 124.000 euro jasoko ditu Elgoibarko Izarrak eta Udalaren Haur, Nerabe eta Gazteen Sustapenerako sailetik, berriz, 73.000 euro.\nHitzarmena sinatu ondoren, euskara elkarteak eskerrak eman dizkio Udalari. Izan ere, Elgoibarko Izarraren ordez, "ezinbestekoa da administrazioaren eta herri ekimenaren arteko elkarlana, haurrentzako aisia hezitzaileko eskaintza osatu, eta euskara eta euskal kultura gure herrian sustatu nahi baditugu".


About: Slippery When Wet\nSlippery When Wet (euskaraz:bustita dagoenean irristatu) Bon Jovi talde estatubatuarraren hirugarren musika albuma da, laurogeigarren hamarkadako disko onenetakoa kontsideratzen dena. Bertako abesti ezagunenak You Give Love a Bad Name eta Livin’ on a Prayer dira, azken hau, VH1 telebista katearen arabera hamarkada horretako abesti onena izanik. Diskoa Billboarden lehen postuan egon zen zortzi astez. Gaur egun arte Estatu Batuetan 12 milioi ale baino gehiago eta munduan 32 milioi aletik gora saldu dira disko honetatik.\nSlippery When Wet (euskaraz:bustita dagoenean irristatu) Bon Jovi talde estatubatuarraren hirugarren musika albuma da, laurogeigarren hamarkadako disko onenetakoa kontsideratzen dena. Bertako abesti ezagunenak You Give Love a Bad Name eta Livin’ on a Prayer dira, azken hau, VH1 telebista katearen arabera hamarkada horretako abesti onena izanik. Diskoa Billboarden lehen postuan egon zen zortzi astez. Gaur egun arte Estatu Batuetan 12 milioi ale baino gehiago eta munduan 32 milioi aletik gora saldu dira disko honetatik. Hasiera batean Jon Bon Jovik ez zuen Livin’ on a Prayer albumean sartu nahi, ez zitzaion bertan sartzeko nahikoa ona iruditzen baina Richie Samborak hainbat aldaketa egin zizkion abestiari, hala nola, abestiaren hasierako Tak Box-a. Erritmo berria asko gustatu zitzaion Joni eta azkenean, diskoan sartu zuten taldearen kanta ezagunena bilakatuz. Abesti honen hasierako bertsioa 100,000,000 Bon Jovi Fans Can't Be Wrong-en dago. Taldeak 2000. urtean atera zuen Crush albumeko It’s My Life abestian Livin’ on a Prayer-en aipua egiten da. (eu)\nSlippery When Wet (euskaraz:bustita dagoenean irristatu) Bon Jovi talde estatubatuarraren hirugarren musika albuma da, laurogeigarren hamarkadako disko onenetakoa kontsideratzen dena. Bertako abesti ezagunenak You Give Love a Bad Name eta Livin’ on a Prayer dira, azken hau, VH1 telebista katearen arabera hamarkada horretako abesti onena izanik. Diskoa Billboarden lehen postuan egon zen zortzi astez. Gaur egun arte Estatu Batuetan 12 milioi ale baino gehiago eta munduan 32 milioi aletik gora saldu dira disko honetatik. (eu)\nSlippery When Wet (eu)\ndbr:Slippery When Wet\nwikidata:Slippery When Wet\ndbpedia-cs:Slippery When Wet\ndbpedia-de:Slippery When Wet\ndbpedia-es:Slippery When Wet\ndbpedia-fr:Slippery When Wet\ndbpedia-id:Slippery When Wet\ndbpedia-it:Slippery When Wet\ndbpedia-ja:Slippery When Wet\ndbpedia-nl:Slippery When Wet\ndbpedia-pl:Slippery When Wet\ndbpedia-pt:Slippery When Wet\ndbpedia-wikidata:Slippery When Wet


ZURE TUNELA: "Alter ero": bosgarren kritika\nKritikaria: Saioa Ruiz Gonzalez / Argia (2354. alea) / 2013-01-27\nIspiluan den beste ni-a\nIzugarri gustura irakurri dut Bertol Arrietaren Alter Ero narrazio\nliburua. Arin irakurtzen diren zortzi ipuin laburretan pertsonaia\nmaskulino bana topatzen dugu betiko errealitatean txertatuta.\nHala eta guztiz ere, bada errutina horretan pertsonaiek\nerakusten duten egiteko modu berezi bat, errealitate arruntenetan\naurkitzen dena baina besteengan ikusten ez dugun arte, harrapatzeko\nzail xamar suerta datekeena. Ispiluaren metodoa inkontzienteaz\nkontziente izateko metodo ezin hobea iruditzen zait.\nHari narratibo landugabeegiak eta idazkera sinpleegia izan\narren, ene ustez, guztiongan bizi den Alter Ero inkontziente hura\nbiziki ondo islatzen jakitetik abiatzen da Arrietaren gaitasuna.\nHorrek pentsatzera eraman nau Arrieta bera ez ote den sekula\npsikoanalisian aritu. Ez erotasunagatik, terapia psikoanalitikoaren\ndefendatzaile sutsua nauzue, baizik eta errealitatea perzibitzeko\nmodu eta perspektiba berezi batetik idazten jakin duelako.\nNarrazio gehienetan ageri diren pertsonaiak neurotiko obsesibotzat\nhar daitezke: Ipuin perfektua idatzi nahi duen narrazio\nhorretako pertsonaia, Un tal Ekain izena duen ipuin bereko pertsonaia,\nbere burua Cortazarren oinordekotzat daukana, edota\nLaurak eta hodei ipuineko pertsonaia, erlojuetan orratz handiak\netengabe irentsi baitu txikia!\nArrietak, baina, ez ditu horrela tratatzen. Egiten dutena deskribatzera\nmugatzen da, oso arruntak diren egoeratan txertatuz,\nhalakoxea baita egunerokotasuna, eta bizitza, azken finean. Baina\nhain da arrunta, askotan begirada lanbrotu egiten zaigula, eta gure\nbeldurrez, obsesio eta frustrazioez ohitura egiten dugu, stand-by\negoeran (ipuin baten izenburuaren antzera) geratzeraino. Denbora\nbeti bera, bizitzaz aldatu nahia eta ezin (ausartu ez?), iraganeko\nfrustrazioen arantzak erauzi nahia (zenbat dira ikasketa unibertsitarioak,\ngurasoen influentziak bultzaturik egin dituztenak?),\negonkortasunari Bye esateari panikoa, zenbait profesiotan dauden\nobsesio perfekzionisten azaleratzea (idazlearen inspirazioa versus\nteknika); nor ez da luzez ezerezari begira geratu, inspirazioa noiz\niritsiko den zain? Edo, idazteari ekin aurretik milaka liburu irentsi\nbehar dugunaren obsesioa nork ez du inoiz ukan? Ipuin perfektuko\npertsonaiak panikoa dio idazlearen profesioari.\nBertol Arrietak narrazio liburu interesagarria eskaintzen jakin\ndigu. Gure izakeraz (izanaz?) hausnartzeko eskuliburu gisa eta,\nespresioa onartzen badidazue, etxetik ibiltzeko dosi\npsikoanalitiko ttipi moduan hauteman dut nik. Guztiz\nBy Bertol Arrieta ordua: urtarrilak 24, 2013


Ingurumen Hezkuntza Albistegia – Urriak 29\nKategoriak: Ingurumen hezkuntza @eu — Etiketak: Ataria, ingurumen hezkuntza, natura, Salburua, Salburuko parkea — CEA — 29 urria 2019 17:16\nBerriz ere, Salburuko hezegunetik ibilaldi polit bat egin dugu oreinen marrualdiaz gozatzeko asmoz. Egun honetan, LAKUABIZKARRA ikastolako ikasleekin batera. Geihago…\nIngurumen Hezkuntza Albistegia- Maiatzak 22\nKategoriak: Ingurumen hezkuntza @eu — Etiketak: Ataria, ingurumen hezkuntza, natura, Salburua, Salburuko parkea — CEA — 22 maiatza 2019 17:38\nGaur etorri dira Ataria bisitatzera Armentia ikastolako ikasleak. Asmakizun batzuk kontatzen hasi dugu eguna Salburuko animaliak eta landareak hobetu ezagutu zezaten, horren ostean, parketik ibilbidetxo bat ematera atera gara geneukan egun paregabea aprobetxatuz. Geihago…\nIngurumen hezkuntza albistegia- Maiatzak 8\nKategoriak: Educación ambiental, Educación ambiental, Ingurumen hezkuntza @eu — Etiketak: Ataria, bioaniztasuna, biodiversidad, ingurumen hezkuntza, natura — CEA — 8 maiatza 2019 18:43\nGaur etorri dira Salburua bisitatzera Armentia ikastetxeko ikasleak. Geihago…\nIngurumen Hezkuntza Albistegia- Matzaiak 7\nKategoriak: Educación ambiental, Educación ambiental, Ingurumen hezkuntza @eu — Etiketak: Ataria, bioaniztasuna, ingurumen hezkuntza, natura, naturaleza — CEA — 7 maiatza 2019 17:52\nGaur etorri dira Ataria bisitatzera Arantzabela ikastolako ikasleak. Hegaztien elikadura moldaketak ikasten hasi eta geroago kopetazuriaren mozorroak egin ditugu parkera atera baino lehen.\nBehin parkean, udaberrian ateratako loreak ikusi ditugu: ziabelarra, xanpora, txikori-belarra… baina ez landareak bakarrik, behatokitik hegazti ugari ikusi ditugu prismatikoak erabiliz: murgilari arrunta, koartza hauskara, lertxuntxo txikia… eta noski, zikoinak!\nEguna bideo bat ikusten bukatu dugu non Lula sorgin-orratzak Salburuaren historiaz hitzegin digu eta hezeguneko animali eta landareak aurkeztu dizkigu.\nEspero dugu ondo pasatu izana! Laister arte lagunok!


85 teknikarik 2017ko Errenta kanpaina indartuko dute\nOgasuneko erdi mailako teknikarientzako antolatutako lan poltsaren azterketak egin dira aste honetan Donostian, Kursaal aretoan. Poltsak aldi baterako izaera edukiko du, eta aukeratutako pertsonek 2017ko Errenta kanpainaren programaren garapenean parte hartuko dute, eginbehar teknikoetan, herritarren arretan, edo zalantzak argitzen. 174 lagunek parte hartu zuten asteartean egindako probetan, izena emanda zeuden 330etatik, eta aukeraketa amaitu ondoren, […]\nOgasuneko erdi mailako teknikarientzako antolatutako lan poltsaren azterketak egin dira aste honetan Donostian, Kursaal aretoan. Poltsak aldi baterako izaera edukiko du, eta aukeratutako pertsonek 2017ko Errenta kanpainaren programaren garapenean parte hartuko dute, eginbehar teknikoetan, herritarren arretan, edo zalantzak argitzen. 174 lagunek parte hartu zuten asteartean egindako probetan, izena emanda zeuden 330etatik, eta aukeraketa amaitu ondoren, aurreikusita dago 85 pertsona inguruk Ogasun saila indartzea, apiriletik uztailera, kanpainaren garapena erraztu eta arintzeko.\nNeurri honekin, Aldundiak erantzuna ematen dio Ogasun eta Finantza departamentuan, zerga aitorpenen tramitazioa dela-eta, sortzen den personal beharrari, modu horretan herritarren arreta “arin, eraginkor eta kalitatezkoak” bermatuz, Imanol Lasa Gobernantza eta Gizartearekiko Komunikazioko diputatuak azpimarratutakoaren arabera.\nNuboso y lluvias débiles


Sakanako mintzakide: 2009/12 - 2010/01\nUxue Alberdi idazlea, bertsoalaria eta kazetaria Iortia kulturagunean izanen dugu abenduak 17an, osteguna. Aulki jokoa bere azkeneko liburuarekin, tarte gustagarria pasatzeko aukera emanen digu 19:00etan hasiko den litaretur solasaldian.\nIrurtzungo Euskal Ekitaldiak\nUrteroko hitzorduari huts egin gabe, hemen dira Aizpea euskara taldearen Euskal Ekitaldiak; besteak beste, Anje Duhalderen kontzertu akustikoa, Pello Zabalaren eguraldiari buruzko hitzaldia, bertso afaria Xabier Paya eta Xabier Silveirarekin eta "Euskararekin txapeldun" lehiaketa. Guztia ere Irurtzunen euskarari eta euskal kulturari bultzada emateko ahaleginetan.\nNola uztartu Sakanako hizkerak eta euskara batua\nAbenduaren 29an, arratsaldeko 18:00etatik 20:00era, Altsasuko Iortia kultur gunean, Bierrik Fundazioaren 15. urteurreneko ospakizunak direla eta, Koldo Zuazo dialektologoak Sakanako hizkerak eta euskara batua egoki erabiltzen jakiteko lan saioa emanen du.\nUxue Alberdi idazlea, bertsoalaria eta kazetaria ...


Betegarri ipartarrak - IKEA\nMikrozuntzeko betegarri ipartarrak Lumetako betegarri ipartarrak eta lumatxa Tapaki pisutsuak\nEdredoia, burkoa eta tenperatura ideala logelan\nEgun on bat loaldi on batekin hasten da. Hori dela eta, IKEA-k logelan tenperatura egokia mantentzen lagunduko dizuten edredoi eta burkoak eskaintzen dizkizu, bai eta oheko arropa dotore eta freskoa ere, zure amets goxoekin konbinatzeko.\nIkusi edredoi sintetiko guztiak\nTapaki pisutsua150x200 cm 8 kg\nJantzi ohea edredoiekin\nOheari erraztasuna eta dotoretasuna ematen dio edredoi eta betegarri nordikoak erabiliz. Ez da beharrezkoa izara bat, tapaki bat eta ohazal bat izatea hiru ehun-gai hauen abantailak ehun-gai bakar batean izan ahal badituzu. Gainera, edredoiak ohea leku erosoago batean bihurtuko du, leuntasun gehiagorekin. Gogoratu logelaren dekorazioarekin bat datozen eta logelari diseinu-ukitu bat ematen dioten zorro nordikoak erabiltzeaz. Gainera, burko biskoelastiko bat aukeratzen baduzu, erosotasuna bikoiztuko da!\nBehar duzun tenperatura daukan edredoia\nHotz ala bero zara? Zarenaren arabera, edredoi nordiko bat ala beste bat izango da aproposa zuretzat. Izan ere, IKEA taldean pertsona guztien gauak hobetzeko edredoiak dauzkagu. Horregatik, beroa harrapatzen duten edredoi beroak dauzkagu, lo egiteko ingurune beroago bat sortzen dituztenak. Bestalde, lo egitean bero bazara, aukerarik onena edredoi freskoak dira. Urteko sasoiaren arabera bero edo hotz bazara, IKEA taldean 4 urtaroentzako edredoiak aurki ditzakezu urteko sasoi guztietan sentsaziorik onena izan dezazun.


Mangonville - Wikipedia, entziklopedia askea.\nMangonville Frantziako udalerri bat da, Meurthe eta Mosela departamenduan dagoena, Ekialde Handia eskualdean. 2013an 233 biztanle zituen.\nLeménil-Mitry, Bainville-aux-Miroirs, Laneuveville-devant-Bayon, Roville-devant-Bayon eta Virecourt\n112 (%50.5) 114 (%51.4)\n2007an Mangonville udalerrian erroldatutako biztanleak 233 ziren. Familiak 88 ziren, horien artean 20 pertsona bakarrekoak ziren (8 bakarrik bizi ziren gizonak eta 12 bakarrik bizi ziren emakumeak), 28 seme-alabarik gabeko familiak ziren, 36 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 105 etxebizitza zeuden, 93 familiaren etxebizitza nagusia ziren, 4 bigarren erresidentzia ziren eta 8 hutsik zeuden. 98 etxeak ziren eta 8 apartamentuak ziren. 93 etxebizitza nagusietatik 80 bere jabearen bizilekua ziren, 12 alokairuan okupaturik zeuden eta 1 doan lagata zegoen; 6 etxek bi gela zituzten, 9 etxek hiru zituzten, 24 etxek lau zituzten eta 54 etxek bost zituzten. 69 etxek euren parking plaza propioa zuten azpian. 37 etxetan ibilgailu bat zegoen eta 47 etxetan bat baino gehiago zituzten.\nMangonville udalerriko biztanleria-piramidea 2009an .\n2007an lan egiteko adina zuten pertsonak 152 ziren, horien artean 116 aktiboak ziren eta 36 inaktiboak ziren. 116 pertsona aktiboetatik 107 lanean zeuden (58 gizon eta 49 emakume) eta 9 langabezian zeuden (4 gizon eta 5 emakume). 36 pertsona inaktiboetatik 15 erretiraturik zeuden, 9 ikasten zeuden eta 12 "bestelako inaktibo" gisa sailkaturik zeuden.\n2009an Mangonville udalerrian 94 unitate fiskal zeuden, 240 pertsonek osaturik. Pertsona bakoitzeko diru-sarrera fiskalaren mediana urteko 17.960 euro zen.\n2007an zeuden 4 komertzioetatik, 1 erauzte enpresa zen, 1 eraikuntza enpresa zen, 1 ibilgailuen saltze eta konpontze enpresa zen eta 1 zerbitzu enpresa zen.\n2000. urtean Mangonville udalerrian 4 nekazaritza-ustiategi zeuden, 324 hektarea erabiltzen.\nRoville-devant-Bayon (1,2 km)\nBainville-aux-Miroirs (2,0 km)\nLaneuveville-devant-Bayon (2,2 km)\nVirecourt (2,4 km)\nLeménil-Mitry (2,8 km)\nBayon (2,9 km)\nNeuviller-sur-Moselle (4,0 km)\nAzken aldaketa 18 urria 2021(e)an, 11:36(e)tan\nOrriaren azken aldaketa: 18 urria 2021, 11:36.


Aretoetako orientatzaileak - Guggenheim Bilbao Museoa\nIkusleen parte-hartzea ezinbestekoa da Ernesto Netoren eta Yoko Onoren lanetako askotan. Hori dela eta, Museoko Orientatzaileek zenbait obra dinamizatuko dituzte, egunero, 11:00etatik 14:00etara, ekainaren 29ra arte.\nOrientatzaileak laguntzeko prest izango dira Atrioan (Zeruari begira) eta 203 aretoan (Truke-truke) eta 208 aretoan (Marrazteko gunea). Hirugarren solairuan ere aurkituko dituzue areto klasikoetan (Ur lana edo Xake-jokoa), Atrio gaineko balkoian (Nahien zuhaitza) edo 303 aretoan (Telefonoa labirintoan) eta 303 korridorean (Uki nazazu edo Kilkerren oroimenak). Artista bakoitzaren eta horien obraren informazio zabalagoa emango dizuete gune horietan.\nAreto klasikoetan, Atrio gaineko balkoia, galería y pasillo eta 303 aretoan eta korridorean.\nDoako zerbitzua museoko sarrera erosita\nBeste jarduera batzuk | Haurrak eta familiak Museoaren Lagunak Orokorra Lurra jan nahi duen munstro baten ipun dibertigarria entzun eta Cataplinarekin imajinatu eta eraiki planeta goxo bat. Larunbata 8 eta igandea 9 11:30–13:30: 15 haurrez osatutako talde bat Adina: 6–8 urte Hizkuntza: ingelesez Larunbata 15 eta igandea 16 11:30–13:30: 15 haurrez osatutako talde bat Adina: 2–5 urte Hizkuntza: ingelesez Larunbata 29 eta igandea 30 11:30–13:30:… JarduerakAretoetako orientatzaileak Web korporatiboa


eguraldia | Irutxuloko Hitza\nEtiketen Fitxategia | eguraldia\nItsasaldeko arriskua dela eta, alerta laranja ezarriko dute bihar eta etziBy Irutxuloko Hitza on 2015/01/28 in Bestelakoak Bost metrotik gorako olatuak espero dituzte; Euskalmetek iragarri du hurrengo bost egunetan eguraldi nahasia egingo duela. Eusko Jaurlaritzako Segurtasun sailak ostegun gauean ezarriko du abisu laranja, 21:00etan, eta ostiral gauerdia arte mantenduko du. Itsasaldean arreta eskatu dute, zazpi metroko olatuak iragarri baitituzte. Ostegun goizean hasiko da olatuen altuera igotzen, eta arratsalderako 5 metrotik gorako olatuak [...]\nAlerta laranja gaur, olatuen arriskua dela etaBy Irutxuloko Hitza on 2015/01/21 in Hiria Bost metroko olatuak espero dituzte gaur, eta goizeko 3:00etatik babes neurriak jarri ditu udalak alerta naranja dela eta. Gainera, marea biziak izango dira. Euriak ere hainbat eragozpen sor litzake. Prezipitazio iraunkorrak iragarri dituzte eta arreta eskatu dute kostaldean. Arrisku handiena arratsaldeko itsasgorarekin sortu daitekela aurrikusi dute, eta hauek dira hartutako neurriak: Salamanca pasealekua, Jauregi Jenerala [...]\nLarunbatean bilera bat egingo dute egoera aztertu eta Inauterietako desfilearen inguruan erabaki bat hartzekoBy Irutxuloko Hitza on 2014/02/27 in Hiria, Jaiak, Laguntzaileak Aurreikuspenen arabera, unerik zailenak ostiral arratsaldean (15:00etatik 19:00etara) eta larunbatean (12:00etatik 19:00etara) emango dira. Larunbatean, 13:30ean, Inauterietako konpartsekin bilera egingo dute udaletxeko osoko bilkuren aretoan, desfilea bertan behera utzi behar den edo beste ibilbide batzuk aukeratu behar diren aztertzeko; izan ere, arratsaldeko itsasgorak (17:00) arazoak eragin ditzake. Udaleko Krisi Mahaiak beste olatu-denborale bati aurre egin [...]\nOlatu handiak, euria eta haizea asteburuanBy Irutxuloko Hitza on 2014/02/27 in Bestelakoak Iragarpenen arabera, inauterien asteburuak eguraldi nahasia eta umela ekarriko du. Olatu handiak espero dituzte, 6 eta 7 metro artekoak, eta alerta laranja eman dute bihar eguerdian. Larunbateko 19:00ak arte mantenduko dute alerta, eta kostaldean adi egoteko eskatu dute. Haize ufada gogorrak eta euri zaparradak ere iragarri dituzte, eta abisu horia ezarri dute.\nOlatu handiak espero dituzte ostiralerako, eta alarma laranja ezarriko duteBy Irutxuloko Hitza on 2014/02/26 in Bestelakoak Ostiralean sei eta zazpi metroko olatuak espero dituzte kostaldean eta adi egoteko eskatu dute. Ostiral eguerdian ezarriko dute alerta laranja. Itsasgora 16:15ean izango da.\nAlerta laranja eman dute bihar eguerdirakoBy Irutxuloko Hitza on 2014/02/24 in Bestelakoak Olatu handiak direla eta alerta laranja eman dute biharko (asteartea). Bost metroko olatuak espero dituzte. Abisua arratsaldeko 18:00ak arte mantenduko dute. Gaur Hego haizeak joko du goizean, baina gero indarra galduko du.\nOlatuak, euria, hotza eta haize zakarraBy Irutxuloko Hitza on 2014/02/09 in Hiria, Laguntzaileak Euri asko eta haizea iragarri du gaurko Euskalmetek. Asteburuan olatu biziak bai, baina arazorik ez da izan itsasertzean. Segurtasun Sailak plazaratu du gaur, astelehena, goizeko 06:00etatik astearteko 06:00ak bitartean alerta laranja ezarri duela olatu handiak espero direlako. Euria erruz egingo du eta ipar mendebaldeko haizeak gogor joko du. Ufada zakarrenak kostaldean izango dira. Euria barra [...]\nAlerta laranja eman dute haizearen eta olatuen arriskuagatikBy Irutxuloko Hitza on 2014/02/06 in Bestelakoak, Laguntzaileak Haizea Hegoaldetik jotzen ari da, eta tenperaturak epelagoak izatea eragiten ari da. Bihar, ostirala, haize ufada gogorrak izango dira 21:00etatik aurrera. Larunbatean, berriz, alerta laranja eman dute olatuen arriskuagatik. Eguerdian, 15:00etatik aurrera 7-8 metroko olatuak espero dituzte.\nKursaal zubia itxi duteBy Lide Ferreira on 2014/02/01 in Bestelakoak, Laguntzaileak Gauerdirako alarma gorria espero da eta jende ugari hurbildu da olatuak ikustera. Aurreikusi bezala, Kursaal zubia itxi dute (18:00etan), bai oinezkoentzako eta baita ibilgailuentzako ere. Olatuengatik alerta laranja ezarri dute eta gauerditik aurrera alarma gorria izango da. Salamanka pasealekua ere itxita dago eta Parte Zaharreko zenbait kaleetako kotxeak atera dituzte. 20:30etan berriro ireki dute, baina, [...]\nTweetstream\tViewing item 1 to 5 (of 5 items) Eskunabarra posted an update 45 minutes ago\nEskunabarra posted an update 16 hours, 38 minutes ago\nEuskal presoak lantokietara. Ostiraleko elkarretaratzea Donostian ilbeltzako azkena Eskunabarra posted an update 2 days, 1 hour ago


Iparragirre institutukoek mendi irteera eta erromeria antolatu dituzte | Otamotz\nIparragirre institutukoek mendi irteera eta erromeria antolatu dituzte\nJoxe Mari Iparragirre institutuak 50 urte bete ditu eta hainbat ekitaldi antolatu dituzte urteurrena ospatzeko. Igande honetan mendi irteera eta erromeria egingo dituzte. Parte hartzaileek bi ibilbide izango dituzte aukeran. Batzuk Trekutzera joango dira zuzenean, Santa Barbaratik, eta besteek zazpi puntak egingo dituzte. Guztiak 09:00etan irtengo dira, institutuko aparkalekutik. Trekutzen hamaiketakoa egingo dute eta ondoren erromeria egongo da. Parte hartu nahi dutenek jmi50urte@gmail.com helbide elektronikora idatzi behar dute. Izenburuari dagokion tokian Mendi irteera idatzi behar dute eta mezuan parte hartzaile kopurua zehaztu behar dute.\nUrteurreneko lehen ekitaldia otsailaren 2an izan zen. Egun horretan Gurutz Linazasoro neurologoak hitzaldia eman zuen. Otsailaren 23an Pedro Berriotxoak baserriari eta eskolari buruz hitz egin zuen eta martxoaren 9an Eider Goiburuk gazteen arteko matxismoari buruz. Hurrengo hitzaldia hilaren 30ean izango da. 19:30ean, Urretxuko kultur etxean, Jose Luis Lafuente Osarteneko zuzendariak eta Miren Elgarresta aldundiko Berdintasun zuzendariak etorkizuna duten lanbideei buruz hitz egingo dute.\nEkitaldi nagusia apirilaren 1ean izango da. 50. urteurreneko liburua aurkeztuko dute eta ondoren bazkari bat egongo da. Txartelak Urretxuko Buhame, Zona Zero eta 33 tabernetan, Zumarragako Saski eta Hirukian eta Legazpiko Katilu eta Laubiden daude salgai, 25 eurotan.\n50. urteurrenabazkariaerromeriaJoxe Mari Iparragirre institutuamendi irteeraTrekutz


Beldurraren albo kalteak - Gipuzkoako Hitza\n2020, uztailak 24 Albisteak, Asteko Gaiak, Ekonomia, gipuzkoa, Gizartea 365\nTelelanagatik, aisialdiko ohiturak aldatu egin direlako, eta beste hainbat arrazoiren eraginez, joan-etorriak gutxitu egin dira; gainera, jendeak seguruago ikusten du autoa. Hala, garraio publikoaren erabilera nabarmen murriztu da pandemia hasi zenetik. Gipuzkoako Foru Aldundiko mugikortasun saileko ordezkarien esanetan, kezka ere pizten die egoerak, etorkizunera begira. “Hasieratik ari gara esaten hobe dela ibilgailu pribatua ez erabiltzea. Segurtasun protokolo guztiak ari gara betetzen, eta berma dezakegu garraio publikoa erabat segurua dela. Erabiltzeko eskatzen diegu herritarrei”.\nGaur-gaurkoz, Gipuzkoan, martxan daude autobus eta tren zerbitzu gehienak. Aldundiak azaldu du Lurraldebuseko autobusetan %65etik gorakoa dela erabilera. Linea guztiak martxan egoteaz gain, maiztasunak ere ohikoak dira dagoeneko. “Loiuko aireportura doan zerbitzua da salbuespena; martxan dugu, baina, ordu erdian behin izan beharrean, ordubetean behin bakarrik dago, ez dagoelako lehen adina hegaldi”. Halaber, konfinamendu garaian eten egin zituzten gaueko zerbitzuak, eta oraindik ez dituzte berreskuratu. “Ez dugu nahi jendea kutsatzea, eta horregatik hartu dugu erabaki hori. Donostian eta inguruko eskualdeetan, langileentzako zerbitzu batzuk mantendu ditugu, baina gainerakoak ez”.\nSegurtasun protokoloei lotuta, egunean behin baino gehiagotan garbitzen eta desinfektatzen dituzte ibilgailuak. “Ospitaleen gunetik pasatzen direnak, berriz, zerbitzu bakoitzean desinfektatzen ditugu. Talde bat dugu ospitaleetan horretarako”. Baimenduta dago beste norbaiten ondoan eserita joatea, bai eta zutik joatea ere. “Hasieran, metro karratuko bi pertsonako muga jarri genuen, baina, orain, ohiko aforoa dute autobusek. Hala ere, ikusten badugu agerraldiak ugarituz doazela, berriro jarriko dugu muga hori”.\nDiru xehearen erabilera ere murriztu nahi du aldundiak, eta, horretarako, Mugi txartelarekin ez ezik, Lurraldebusen zerbitzu guztiak sakelako telefonoarekin ordaintzeko aukera ipini du. LurTicket aplikazioaren bidez erosten da txartela, eta jasotako QR kodea pasatzen da autobuseko irakurgailutik. “Legez, derrigortuta gaude diru xehearekin ordaintzeko aukera ematera, baina ahal dugun guztia egiten dugu beste aukeraren bat emateko eta dirurik ez erabiltzeko”. Horri lotuta, aldundiko ordezkariek esan dute oso gutxi ordaintzen dela dirutan gaur egun. “Ordainketen %90 Mugi txartelarekin egiten dira”.\nGidariak babesteko manpara batzuk jartzea izan da hartutako beste neurrietako bat. “Bi arrazoirengatik jarri ditugu: alde batetik, gidariak ez kutsatzeko, eta, bestetik, gidariak erasoetatik babesteko”. Hain zuzen, aste honetan eraso egin diote Ekialde Bus konpainiako gidari bati, gazte talde bati maskararik gabe sartzen ez uzteagatik. “Edaria bota zioten, baina, zorionez, manpara jo zuen, eta ez zitzaion gidariari erori; bolantea bakarrik busti zuen”. Hala ere, aldundiaren esanetan, “gertaera oso bakanak” dira halakoak, eta, oro har, jendeak ondo hartu ditu segurtasun neurriak, eta betetzen ditu.\nDbus konpainia ere ari da pixkanaka normaltasuna berreskuratzen Donostia barruko zerbitzuetan. Martxoan, %90 inguru murriztu zen erabilera. “Orain, aurreko erabiltzaile kopuruaren %60-65 artean gaude. Oso datu ona da, eta erakusten du Donostiak garraio publikoaren alde egiten duela argi eta garbi”, esan dute enpresako ordezkariek. Abuztuaren 1ean eta 2an jarriko ditu abian zerbitzu ia guztiak, 39-Urgull, 43-Anoeta-Igara eta 27 Poligonora doan 26 linearen zerbitzua izan ezik. Aurreikuspenen arabera, ordea, erabateko normaltasunera irailaren 7an itzuliko dira, ikasturtea hasten denean.\nTrenetan, Renfek ekainaren 11n jarri zituen martxan aldirietako zerbitzu guztiak. Gipuzkoan, aurreko urteetako datuekin alderatuta, %72 ingurukoa da erabilera. Datu horrekin pozik daude enpresan. “Estatuan, aldirietan gehien erabili diren lineetako bat da, baina ez dakigu zergatik”. Esan dute ez dutela aparteko arazorik. “Jendeak segituan barneratu ditu segurtasun neurriak, bai maskararena, eta bai ahal den heinean elkarren arteko distantzia gordetzearena ere”.\nDistantzia luzeko trenetan, gehiago igartzen dute eskaeraren beherakada. Hala, Madrilera eta Bartzelonara doazen trenen zerbitzua erdira murriztu dute. Lehen, egunero bi tren joaten ziren bi hiriburu horietara, eta, orain, bakarra joaten da. Madrilerako errefortzu bat ere jartzen zuten asteburuetan, baina hori ere ez dute berreskuratu. “Ez dakigu noiz arte egongo garen horrela. Eskaeraren mende egongo da”. Gauza bera gertatzen da Galiziara doan tren zerbitzuarekin ere, momentuz ez baitago harako trenik. Portugalgo CP konpainiak Irun eta Lisboa artean ematen duen zerbitzua ere etenda dago.\nGarraio publikoarekiko mesfidantza sortzeak ardura eragiten die Renfeko ordezkariei ere. “Dugun zerbitzu publikoen kalitatea ikusita, pena litzateke atzera egitea, ez enpresa gisa, baizik eta kontsumo txikiena duen zerbitzu publikoa delako trena, eta autoa hartzea baino seguruagoa ere badelako”.\n+ Irailera begira, baina batere ziurtasunik gabe


Zibimetroa - bherria\nJatorria: MediaLab Prado\nEguna:Victoria Pellicerren eta Antonio La fuenteren ‘Evaluar Sin Dar Órdenes’ tailerraren aipamena.\nEbaluazioa zein arlotan egiteko proposamena: komunitatea, espazioa eta prototipoa.\nGertaera:Adierazleak neurtu aurretik zergatik neurtzearen inguruko hausnarketa.\nGertaera: Ebaluazio-adierazleen zerrenda (linka).\nZIBIMETROA aurkezteko bideo laburra esteka.


Argi bidezko geneen aktibazioa\nGeneek, aktibatzen direnean, oso substantzia desberdinak sortzen dituzte, eta substantzia horien ondorioz era bateko edo besteko portaerak sortzen dira izakiengan. Baina noiz aktibatzen dira geneak? Edo hobe esanda, posible al da geneak artifizialki aktibatzea? Bada, ikerlari talde frantziar-suitzar batek horretarako bidea aurkitu berri du.\nMelanopsina erretinaren hainbat zeluletan dagoen fotopigmentoa da; argi urdina xurgatzean hainbat erreakzio kimiko eragiten du, eta erreakzio horien ondorioa da zenbait gene aktibatzea. Ikerlariek zera egin zuten: melanopsina kodetzen duen genea txertatu zuten gizaki eta saguen zenbait zelulatan. Horrekin batera, luziferasa entzima kodetzen duen genea ere txertatu zuten; luziferasak bioluminiszentzia eragiten du, hau da, bizidun batek argia igortzea. Eta ikusi zuten argi urdinaren presentzian bioluminiszentzia gertatzen zela. Alegia, gorago deskribatutako mekanismo konplexuak funtzionatu dezakeela erretinarenak ez diren zelula-multzoetan ere. Genetikaren aplikazio berri baten atarian izan gaitezkeela ematen du.


Koronabirusaren erantzuna: 1 mila milioi euro baino gehiago EBren kohesio politikak Espainiaren berreskurapenari laguntzeko - EBko berriemailea\nCoronavirus-en erantzuna: EBko Kohesio politikatik 1 mila milioi euro baino gehiago Espainiaren errekuperazioari laguntzeko\nEuropako Batzordeak Espainiako Kohesio Politikako beste bederatzi programa aldatzea onartu du, guztira 1.2 mila milioi eurokoa Eskualde Garapeneko Europako Funtsak (EGEF) koronabirusaren agerraldiaren eragina arintzeko. Berreskuratzeko ikuspegi integral honek funtsak birkokatuko ditu Espainiako osasun sistemaren erantzun gaitasuna sendotzeko, sektore ekonomikoa bultzatzen laguntzen duten ETEei eta hezkuntza eta prestakuntza sektoreetako ITC garatzen lagunduko die.\nElisa Ferreira Kohesio eta Erreformen komisarioak honakoa esan du: "Pozik nago, Espainia eta bere eskualde ultraportuena ikustean, EBko Kohesio politikaren malgutasun neurriak abian jartzen ari direla, herritarrei, enpresei eta osasun sektoreari birusaren aurkako eguneroko ahaleginetan laguntzeko. Europako Batzordea Espainiako eskualdeei eta estatu kide guztiei laguntzeko prest dago Coronavirus Response Investment Initiative (CRII) ri esker. "\nAntzeko malgutasun neurriez baliatu ziren Espainiako eskualdeen zerrenda osoa dago eskuragarri hemen. Aldaketak posible dira Coronavirusen erantzuna inbertsiorako ekimena (CRII) eta Coronavirus Response Investment Initiative Plus (CRII +) horri esker, estatu kideek Kohesio politikaren finantzaketa erabil dezakete pandemiaren eraginez sektore jasanenei laguntzeko, hala nola osasuna, ETEak eta lan merkatuak. Prentsa oharra dago eskuragarri hemen.\nBatzordeak zazpigarren zaintza hobetutako txostena aurkeztu du Greziarako\nIjitoen diskriminazioa: europarlamentariek EBko neurri sendoagoak eskatzen dituzte\nItxialdiak eta bidaia murrizketak munduan barrena sartzen direnez, ezinbestekoa da enpresek, gobernuek eta ongintzako erakundeek lankidetza estuan lan egitea ahulenen babesa bermatzeko. COVID-19 eta bere ondorioak argi egongo dira denbora pixka batean, beraz, epe luzerako gure erresilientzia eraikitzea oinarrizkoa da. Neurri horiek modu lasai, arrazoituan eta epe luzerako ondorioak kontuan hartuta eratu behar dira. idazten du Yerkin Tatishev, Kusto Taldeko presidente sortzailea.\nSobietar herrialde ohietako nire belaunaldiak antzeko esperientzia ekonomikoa eta soziala jasan zuen 1990eko hamarkadan SESB erori zenean. Urte zail horietan hazi ondoren, agian ikuspegi hobea dugu orain. Jakin badakigu krisia gainditu eta gero loratzeko, pazientzia eta etorkizunerako plana behar direla.\nGaraipen azkarrak beti eskatzen dira, askotan epe luzerako duten inpaktuaren benetako kontuan hartu gabe. Hori gizarte guztietako negozioetan eta politikan ikus daiteke, krisi garaian soilik areagotu. Izu orokorraren artean, "zerbait egin behar da, hau zerbait da, beraz egin behar dugula" ideia sarritan hartzen da.\nKusto Taldean, dagoeneko, ongintzako fundazio bat sortu genuen #KustoHelp, eta horri esker, 2,4 milioi dolarreko laguntza eman ahal izan genuen pandemian zehar arriskuan dauden populazioei. Egitura hori martxan genuela epe luzeko pentsamenduagatik eta gure enpresak zoriontsu gutxiago dutenei laguntzeko erantzukizun soziala duela aitortu da.\nNegozioetan ikasten duzu dagoeneko errotuta dauden prozesuak dituzunean - sistema guztiak ezarrita dauzkazula, lider egokiak, espezialista egokiak, tokiko gaitasunak - askoz hobeto moldatzen zarela hondamendi edo etenetara. Bada, krisia une ezin hobea da beharrezkoak ez diren prozedura, bilera, geruza eta botila guztiak kentzeko. Beste modu batera esanda, garai onetan egitura eraginkorrak dituzten enpresak askoz egoera hobean daude garai txarrak kudeatzeko. Merkatu askotan ikusten dut Kusto Taldearen zatiek, hala nola nekazaritza eta eraikuntza materialek, etekin ona izaten jarraitzen dutela horregatik.\nGauza bera aplika dakieke gobernuei eta administrazio publikoei. Herrialde edo konpainiarik pandemia ezin hobeto kudeatu duen arren, erraza izan da gobernu ona dutenak kanpokoak baino askoz indartsuagoak atera direla ikustea. Ikasketa hori egiturak berritzeko beharraren ilustrazio ezin hobea da epe luzera erresilientea izan nahi badugu.\nMunduko Bankuko ekonomialari nagusiak duela bi aste ohartarazi zuen herrialdeek zor gehigarria hartu beharko zutela koronabirusaren eragin ekonomikoari aurre egiten laguntzeko. Finantza publikoetarako normalean nahi ez den bezala, gure industriei laguntzea ezinbesteko inbertsioa da epe luzera. Enpresek urteak behar dituzte eraikitzeko, denbora, dirua eta esfortzua inbertsio handiak eginez. Haiek erortzen uztearen kostua krisian zehar laguntzea baino askoz ere handiagoa da. Jakina, gainera, une latz hauetan beren langileei, tokiko komunitateei eta bazkideei laguntzeko erantzukizuna dute.\nEnpresek krisiari bizirauten laguntzea da elementu bat, baina epe luzera begira etorkizuneko sendotasuna eskaintzen duten eremuak ere aztertu behar ditugu. Hezkuntza eta digitalizazioa dira horretarako gakoak. Gazteak eta haien hezkuntza funtsezkoak dira gizartearen fortunetarako, baina joera gogorra denean murrizketak egiten diren lehen postuetako bat da beti.\nEskolatzea eta unibertsitatea gaur egun neurri handi batean linean egiten ari direnez, pobrezia inoiz baino arrakasta handiagoaren iragarle bihurtu da, Internetera sarbide ona beharra bihurtzen baita. Gure ekonomien digitalizazio bizkorrak, era berean, konektibitate eskasa duten herrialde, enpresa eta langileek jarraitzeko ahaleginak egingo dituzte. Bi arlo horietan inbertitzea erabat ezinbestekoa izango da susperraldi iraunkorra lortzeko. Yerzhan Tatishev Fundazioarekin, teknologia eta berrikuntza ardatz hartuta, eta High Tech Academy-rekin saiatu naiz nire ekarpen xumea egiten ahalegin horretan.\nPandemia hau azken memorian ikusi ez den eskala bateko krisia da. Bere eragina arintzeko, aurrekaririk gabeko lankidetza maila beharko da gure gizarte osoko eragileen artean. Enpresei ezinbesteko laguntza eskaintzeaz gain, epe luzerako sendotasuna eta hazkundea aztertu behar ditugu, hezkuntzaren eta digitalizazioaren bidez. Pandemia hau gurekin egongo da aspalditik. Beste krisi batzuk egongo dira aurretik. Prest al gaude haientzat?\nkoronabirusa11 mins ago\nBelgikanDuela 1 ordu\nAntisemitismoaDuela 1 ordu\nBrexitDuela 16 ordu\nEkonomiaDuela 17 ordu


Eraberritze-lanak Aker tabernan. Getxo | Landa Ebanistería\nBarne-diseinua: ONN Arquitectura Interior (2007) SUSAETA INTERIORISMO (Eduardo Susaeta) (2015)\nLanaren urtea: 2007 | 2015\nLekua: Aker taberna. Particular de Arlamendi kalea, 1. 48930 Getxo, Bizkaia\nErabilitako materialak: haritz trinkoa, patina beltzez tratatutako haritz zura\nAker Tabernaren erreformaren xehetasuna\nOnn estudioak egina (2007) Eduardo Susaetak eraberritua (2015). Areetako Particular de Arlamendi kaleko 1. zenbakian dago.\nAker tarberna erreferentea da ostalaritzaren sektorean, hala dekorazio zainduagatik, nola pintxo bereziengatik.\nDuela 9 urte hasierako lanak egin genituen eta, ondoren, eraberritu egin genuen. Barra eta sarbidea aldatu genituen, eserlekuak sendotu, hormako zenbait elementu dekoratu eta mahaietako gainaldeak ordeztu genituen.\nHasiera batean, fatxadan ate bikoitza zegoen, baina arau berriak betetzeko ez zen beharrezkoa. Atea kendu egin genuen eta,horretarako, markoa kendu eta zenbait pieza ipini genuen zoladuran nahiz sabaian; gainera, bezeroentzako apal bat jarri genuen kanpoaldean.\nBarrari dagokionez, berregituratu egin genuen, berme-burdina berriak instalatuta eta 15 zentimetro gehiago zabalduta angeluan kokatutako haritz trinkozko pieza baten bidez. Barretarako berniz gogorra eman genion, mate akaberarekin eta gainerako elementuekin konbinatuta.\nTabernaren alboko eserlekuen aldean dekorazioko 4 elementu ipini ziren; apaingarri gisa funtzionatzeaz gain, soinua xurgatzen dute erreberberazio arazoak konpontzeko.\nMahaien aldean ispilu-beira bat instalatu zen lokalari zabaltasun eta argitasun handiagoa emateko. Azkenik, mahaiak sendotu ziren eta lokaleko zoladura osoa leundu zen, urteen poderioz narriatuta baitzegoen.\nTaberna honi dagokionez, nabarmentzekoa da zuraren akabera: patina beltzez bukatutako haritz ederra. Oso akabera berezia du, tabernari giro pertsonala eransten diona.


Eskaera | Ingeniería | Deusto\nCOVID-19ren aurrean bizi dugun aparteko egoera dela eta, erantzukizun sozialaren eta guztion segurtasunarengatik, Ada Byron Saria urrira atzeratzea erabaki dugu eta, ondorioz, deia zabalik mantenduko da.\nEskaerak bide elektronikotik aurkeztuko dira. Horretarako, bete inprimaki elektroniko hau, 2020ko irailaren 4ko 17:00ak baino lehen.\nEskaera hautagaiak berak edo inguruko batek aurkeztu dezake.\nOndoko atal hauek zehaztuko dituen curriculuma:\nPrestakuntza/hezkuntza, gehienez orri batekoa.\nGarapen profesionala, gehienez 2 orrikoa.\nMotibazioko gutun libre bat: zergatik izan beharko nuke/luke sariaren irabazle? Gehienez orri bat.\nNahi izanez gero, hautagaitza aurkezten duen bideo bat ere bidali daiteke, gehienez ere 2 minutukoa.\n5 finalistei emandako informazioa ziurtatzeko eskatu ahal izango zaie.\nInprimaki elektronikoan identifikazioa eskatuko da (gizarte sareetakoa edo emaila), baita curriculumaren alderdi batzuen laburpena ere, epaimahaiaren ebaluazioa errazteko. Bete eta erantsi dokumentu osoa ere.


Joxe Mari Agirretxe «Heriotzaren gaia landuko dugu, bizitzaren edertasuna azpimarratzeko» | Haria | IRRATIA\nItxialdia dela eta aurrikusitako emankizunak bertan behera utzita, egunerokoan Euskal Herriko haurrekin harremana mantentzea da orain Piritx, Porrotx eta Marimototsen erronka nagusia. Eguneroko pilula txikiez gain, ordea, burua hurrengo ikasturtean jarri dute pailazoek, eta dagoeneko ari dira hurrengo ikuskizunaren gidoia lantzen: heriotzaren gaia jorratuko dute, baina beti ere bizitzaren edertasuna goraipatzeko.\nOihana AZKUE|2020/03/28 Eguneratua:\nPirritx eta Porrotx Lazkaon izan dira. (Juan Carlos RUIZ / ARGAZKI PRESS)\nUrteak dira Pirritx, Porrotx eta Marimototsek Euskal Herriko etxeetan txoko bat irabazi zutela. Eta orain, inoiz baino gehiago, familia askotan ezinbesteko lagun, makulu bilakatu dira etxeko txikienen orduei kolorea jartzerakoan. Naiz irratian txanponaren beste aldeari erreparatu nahi izan diogu: ez dugu zalantzarik Pirritx , Porrotx eta Marimotots primeran moldatuko direla, baina jakin nahi izan dugu Aiora, Joxe Mari eta Mertxe, zer moduz dauden.\nAiora Zulaikak azaldu digunez, oraindik aklimatazio fasean dago bera, etorri dena eta datorrena ulertu eta barneratu nahiean. Argi du ordea, honek guztiak zerbaitetarako balio behar duela, besteak beste, daramagun bizimoduaz hausnartu eta gure bizitzei eman nahi diegun norabidea marrazten hasteko.\nHiruek botatzen dute faltan bata bestaren gertutasuna lan egiterako garaian, Mertxe Rodriguezek esan digu asko ari zaiola kostatzen bere lankideekin pantaila bitartez elkartzea. Beste modurik ezean ordea, horretan jartzen ahalegintzen ari dela.\nJoxe Mari Agirretxek, desinformazio sentsazioak sortzen duen ezinegona eta kezka izan ditu aipagai, besteak beste, eta gure etxeetan, etxeko txikienen alde emozionala zaintzearen garrantzia azpimarratu nahi izan du.\nBeraien egunerokoari dagokionez, emanaldiak bertan behera utzita, sare sozialen bidez egunean hiru aldiz etxeko txikienengana iristen saiatzen dira proposamen desberdinak luzatuz. Horretaz gain, datorren denboraldiari begira ere ari dira lanean. Heriotzaren gaia landuko du Pirritx, Porrotx eta Marimototsen hurrengo ikuskizunak. Heriotza bai, baina bizitzaren alderdi ederrenak agerrarazteko asmoarekin.\nGure etxeetako itxialdian gauden honetan, bestelako itxialdiak pairatzen dituztenak ere gogoan izan ditu Joxe Mari Agirretxek, euskal presoak esaterako.\nKoronabirusaren krisiaren egoeraz eta ondorioez, Iñaki Sotorekin


LAB sindikatuak herriz herri egingo ditu Maiatzaren Leheneko mobilizazioak - Zumaia - Baleike.eus\nLAB sindikatuak herriz herri egingo ditu Maiatzaren Leheneko mobilizazioak\nAitziber Arzallus 2021-04-28 11:30\nMartxoaren hasieran egin zuten hasiera batean Azpeitian izango zen mobilizaziorako deialdia. (LAB)\nHasiera batean Urola Kostako manifestazio nagusia Azpeitian egingo zutela iragarri arren, "eskualdeko egoera epidemiologikoa ikusita" mobilizazioak herriz herri egitea erabaki du sindikatuak. Zumaian,10:00etan auto karanaba egingo dute GKNtik abiatuta, eta 13:00etan manifestazioa egingo dute herriko plazatik.\nUrola Kostako egoera epidemiologikoa ikusita, Maiatzaren Lehenerako egitaraua moldatzea erabaki du LAB sindikatuak. Hasiera batean eskualdeko manifestazio nagusia Azpeitian egingo zutela iragarri bazuten ere, azkenean mobilizazioak herriz herri egitea erabaki dute. Azkoitian, Azpeitian, Getarian, Zarautzen, Zestoan eta Zumaian izango dira mobilizazioak.\nOztopoak oztopo, aurtengo Langileen Nazioarteko Eguna “indartsu eta ozen” aldarrikatu nahi du LABek. “2020eko Maiatzaren Lehenean kalera irten ginen, sinbolikoki bada ere, kotxe karabanen bidez, eta aurten ere kaleak hartuko ditugu. Edozein mobilizaziotara joateko mugapenik ezin dela jarri jakin arren, LABetik lehenetsi dugu jendea batzeko bidea herrika egitea”, adierazi du sindikatuak. Zumaian,10:00etan auto karanaba egingo dute GKNtik abiatuta, eta 13:00etan manifestazioa egingo dute herriko plazatik.\nAurtengo Maiatzaren Lehena aldaketarako mugarritzat jarria du LABek. Argi du lanpostuen defentsan “bide berezitu bat” hasi beharra dutela: “Etor daitezkeen kapitalaren interesei lotutako lan murrizketei itxaron gabe, aurreratu beharra dugu”. Izan ere, sindikatuko kideen aburuz, “ikaragarria” da jada eman den lan galera, “batez ere, gazteen eta emakumeen artean zein horiek lan egiten duten sektore prekarioetan”. Horiek horrela, eta Maiatzaren Lehenerako hautatu duen leloak dioen moduan, aukera bakarra “aldaketa” dela uste du sindikatuak. “Orain arteko bidearen norabidea aldatzera goaz; zaintza, lana, bizitza eta herria erdigunean jarriz. Eta Maiatzaren Lehenera izango da aldaketarako mugarria”.


2020.12.12 HEZKUNTZA XAKEARI BURUZKO URUGUAiKO NAZIOARTEKO KONGRESU BIRTUALA, gure Xake Eskolako arduradunak, Goio Uriartek, XAKEA hausnarketa filosofikotik mahaian parte hartuko du. Egin bat ideien festa honekin!! !eta gogoratu, nahiz eta Euskaraldia 2020 amaitu, Gure Kluba eta gure Xake Eskola Ariguneak direla urte osoan. “Euskaraz: Gehiago, gehiagorekin eta gehiagotan” | Hondarribia-Marlaxka Xake Elkartea\n2020.12.12 HEZKUNTZA XAKEARI BURUZKO URUGUAiKO NAZIOARTEKO KONGRESU BIRTUALA, gure Xake Eskolako arduradunak, Goio Uriartek, XAKEA hausnarketa filosofikotik mahaian parte hartuko du. Egin bat ideien festa honekin!! !eta gogoratu, nahiz eta Euskaraldia 2020 amaitu, Gure Kluba eta gure Xake Eskola Ariguneak direla urte osoan. “Euskaraz: Gehiago, gehiagorekin eta gehiagotan”\nabendua 7, 2020 kimgoyong\t4 Iruzkin\nIsraelgo GM Arthur Kogan da gure Espiritu Marlaxkeroarekin zerikusi handia duen OLALACHESSen sortzailea. Berak dioenez, kontzentrazio-arazo askori aurre egin behar izan zion haurra zenean eta xakeak oso trebezia garrantzitsuak garatzen lagundu zion, bai eta haren kontzentrazioa eta arreta hobetzeko moduak aurkitzen ere. Horrela, xakea hobetzen lagundu zioten, eta, azkenik, txapelketa asko irabazi zituen eta Maisu Handi titulua lortu zuen. Aldi berean, besteei laguntzeko grinaren ondorioz, xakea ere erakutsi zuen oso gaztetatik. Era guztietako kiroletako txapeldunei buruz asko ikasiz, kirolaren psikologiari eta pentsamendu positiboaren botere magikoa aurkitu eta xakeari egokitzeari esker, Maila guztietako, adin eta nortasun desberdineko xake-jokalariei laguntzeko metodoak garatu zituen, haien trebetasunak hobetuz eta beren talentuak taulan ahalik eta hobekien erabiltzen irakatsiz. Ikasleei titulu eta txapelketa garrantzitsu asko irabazten lagundu die, nahiz eta askok aldez aurretik ezinezkotzat jo…\nEta jokalari onenei xakeko bururik onenak gainditzen laguntzen badie, emaitza harrigarriak lortu ditu 70 urtetik gorako jokalariekin, eta maitasun berezia du 15 urtez baino gehiagoz jokalari itsuekin egindako lan bereziari. Oso harro gaude duela urte asko Maisu Kogan gure laguna delako eta gure 40. Urteurrenagatik zorionak bidali dizkigulako.\nOLALA-ESKERRIK ASKO MAISU!!!\nVishy Anand, Julio Granda, Miguel Illescas, David Antón, Pepe Cuenca y El Divis, Mónica Calzetta, Jaime Santos, El Fo, Alejandro Hoffman, Martintxo Xake Taldea, Santurtzi Xake Taldea, Anaitasuna Kakute, Manuel Pérez Candelario,Sestao Xake Taldea, Sabrina Vega, Mihail Marin, Feliz Izeta, María Eizaguerri, Carlos Martínez, Jesús de la Villa, Marc Narciso, Michael Rahal, Ernesto Fernández, Oscar de la Riva eta Juan Antonio Montero-k ere bai bideo hauen bitartez zoriondu gaituzte (bideoak ikusteko izenetan sakatu), GXF-GFA emandako zorionak, Viktor Moskalenkok oparitutako aldibereko partidak, Zenón Francok oparitutako liburua, Wadalupek egindako marrazkia eta Antonio Guderen FB bidez bidalitako zorionak ahaztu gabe. Bihotz bihotzez guztioi eskerrik asko!!!\n2020.12.12 XAKE HEZITZAILEARI BURUZKO NAZIOARTEKO KONGRESU BIRTUALA\nXake Hezitzaileko Kongresu Birtual Handia datorren larunbatean, hilak 12, on line eta doan. Bertan izango dira gure Xake Eskolako arduraduna, Goio Uriarte, eta Espainiako eta Latinoamerikako guztiz lehiakorrak ez diren maila guztietan xakeko aditu gehienak, .\nUruguaiko Hezkuntza eta Kultura Ministerioak antolatuta, Esteban Jaureguizar buru dela, Bizikidetzarako Xakea programan.\nMila esker ideien festa honetan parte hartzeagatik!\nZertaz ari gara xake hezitzaileaz ari garenean? Edo, are hobeto, zertaz hitz egin beharko genuke hori egiten dugunean? Galdera horrek beste galdera batzuetara garamatza, agian aurrekoak: Zer da xakea? Zer esan nahi du hezteak? Zer da jolasa? Zer irudikatu zuen xakeak kulturaren historian, nola elikatzen du? Zer irudikatzen eta irudikatu du artearentzat, nola aberasten da bere erraietatik?\nHamaika herrialdetako ehun eta hiru mintalarik, hogeita hamaika moderatzailek lagunduta, gai horiei eta beste batzuei buruz eztabaidatuko dute, xakean, gizateriaren kultura-ondasun preziatu hori, hala nola haren leit motiv, duten hezkuntza, gizarte-hezkuntza proiektuen eta proiektu sozioterapeutikoen hedapenaren arazoekin lotuta.\nBenetan zoriontsu gaude horrelako jarduera bat eskaini ahal izateaz. Eta eskerrak eman nahi dizkiegu hainbeste eskuzabaltasunez eman duten guztiei, ideien eta esperientzien itsaso honetara ekarpen izugarria egin dutelako.\nKongresuak 30 mahai izanen ditu, sei ordu-tartetan banatuak. Mahai batean eztabaidak ordu-tartearen arabera ikusi edo entzuteko aukera izango dugu.\nNondik emango dira hitzaldiak?\nUruguaiko Xake Federazioak emandako Zoom aretoetan izango dira hitzaldiak.\nBehean aurkituko duzun estekan programara joan zaitezke eta bertan areto bakoitzerako estekak daude. Bertan klik eginda, nahi duzun hitzaldia ikusi ahal izango duzu.\nAreto bakoitzak 100 parte-hartzaile izanen ditu gehienez.\nKostua du ekitaldiak?\nJardueran parte hartzea librea eta doakoa da.\nNola ikusiko ditut entzun ezin ditudan hitzaldiak?\nHezkuntza eta Kultura Ministerioko Hezkuntza Zuzendaritzaren kanalean emango dira hitzaldi guztiak, eta web orrian partekatuko dira.\nPandemia hasi zenetik, Udalaren irizpideei jarraitu diegu, eta errealitate berrira itzuli eta ahal izan genuenean, aurrez aurreko klaseetara itzuli ginen, neurri guztiak betez, denon poztasunerako. Baina, aste batzuetan eskola presentzialak eman ondoren, azkeneko datetan Covid19-aren zabaltzeak sortutako egoera berriaren aurrean onartutako neurrien aurrean, on line jarduerara itzuli gara: astelehenetan gure “neska nagusien” klaseak eman ditugu. Xake Eskolako eskolak astearte, asteazken eta ostegunetan. Hauek beti, ikasitakoa praktikan jartzeko asmotan Lichessen burututako txapelketa animatuekin amaitu ditugularik.\nAstearteko klasearen ondorengo Hondarribia Marlaxka 37 Arena Lichesseko txapelketako podiuma ondorengoa izan zen,bertan 24 jokalarik parte hartu zuten, 60 minutuko iraupeneko 5+0 minutu partidako erritmoko Arena txapelketan:\nAstezkeneko klasearen ondorengo Hondarribia Marlaxka 38 Arena Lichesseko txapelketako podiuma ondorengoa izan zen. Txapelketan 17 jokalarik parte hartu zuten (60 minutuko iraupeneko 5+0 minutu partidako erritmoko Arena):\nOsteguenko klasearen ondorengo Hondarribia Marlaxka 39 Arena Lichesseko txapelketako podiuma ondorengoa izan zen, bertan 10 lagunek parte hartu zutela (60 minutuko iraupeneko 5+0 minutu partidako erritmoko Arena):\nEta gaur arratsaldean jokatu da GAZTEDI KUTXA ZONALEKO bigarren jardunaldia. Gure Xake Eskolako lau taldek hartu dute parte, eta gure ikasle guztiek primeran pasatu dute eta oso lan txukuna egin ere bai.\n100 finales qu ehay qu esaber20202020ko denboraldiaAjedrez Social y TerapéuticoaldizkariaAlejandro Hoffmanalpha zeroamets zubizarretaanaitasuna kakuteander tafallandorrako federazioaandrés wadalupeantonio gudeapirilaarlanzabertan beherabidasoabidasoaxakebidasokoBureba Briviescaburgosko zirkuituacarlos martinezcésar montolío benedictochess.comchess24chessableClub Magic de ExtremaduraCodemacovid-19David AntónDeporte mentalEdición Alfoz de Burgos FrandovinezEdición Alfoz de Burgos SotopalaciosEdición Online Isar -Memorial Dragan Paunoviceider velascoEl DivisEl Foerritmo klasikoaEscaliburEUSKADI-BOGOTA SUB 16euskadiko adinetako txapelketa 2020eusko jaurlaritzaEz da jai ekitaldirik egongo aurtengo 2020ko Hondarribiko JaietanFelix Izetafga-gxfforu aldundiafrandovinezFVA-EXFgaztedi kutxaGipuzkoako banakako txapelketen atzerapenagipuzkoako foru aldundiagmGM Alejandro Hoffmangm arthur koganGM Dragan Paunovicgm ernesto fernandezGXF presidenteahendaiaHondarribiahondarribiko gazteluaHondarribiko Jaiakhondarribiko udalaibon martinIIº Torneo Online Salou Chess Clubim alejandro francoirekiairunisaritxitajai nagusiakjaime santosjaime santos latasajesus de la villajm villanuevaJokin EtxanizJuan Antonio Monterojulio grandaKallpaKasino Zaharrakirol sailaKlubakoronabirusakrisialichesslinex magic extremaduraLukas iruretagoienamagnus carlsenmanuel perez candelarioMarc Narcisomarlaxkamartintxo xake taldeaMentes activosmerindadesMerindades (Medina de Pomar)michael rahalmiguel ángel Muelamiguel illescasmihail marinmonica calzettamonica calzetta ruizNafarroako Federazioaren Zirkuitu EskolarraNikDistantziaMantendukoDutNO BRAIN NO FUTUREOlmillos de Sasamónonlineonline klaseakOpen Online Miranda de Ebroosasun sailaoscar de la rivapampliegaPatxi Morenopepe cuencarhino eliterhinos eliteroa de duerosabrina vegasailkapenaSanturtzi Xake Taldeasergio trigosestao xake taldeaSotopalaciosTorneo Cordero Aranda de Duero 2020txapelketaviktor moskalenkovishy anandViswanathan AnandwgmXakexake eskolaxake jaialdiayaroslak khoroshykhzenon franco ocamposzorionakzuzendaritza batzordea\nPrevious PostTarragonatik, Israelgo GM Arthur Koganek, maisu-maistren maisuak, OLALAcHESSen sortzaileak, gure 40 urteurrenagatik zorionak eman dizkigu. Eskerrik asko Maisu!!! eta gogoratu, nahiz eta Euskaraldia 2020 amaitu, Gure Kluba eta gure Xake Eskola Ariguneak direla urte osoan. “Euskaraz: Gehiago, gehiagorekin eta gehiagotan”Next PostEkintzez betetako beste aste bat, gure ohiko klaseetaz eta ondorengo txapelketez gain, Gaztegi Kutxako 3. jardunaldia jokatu da arratsaldean, eta arratsalde-gau partean zehar HEZKUNTZA XAKEARI BURUZKO URUGUAiKO NAZIOARTEKO KONGRESU BIRTUALA burutu da, gure Xake Eskolako arduradunak, Goio Uriartek, XAKEA hausnarketa filosofikotik mahaian parte hartu duela. eta gogoratu, nahiz eta Euskaraldia 2020 amaitu, Gure Kluba eta gure Xake Eskola Ariguneak direla urte osoan. “Euskaraz: Gehiago, gehiagorekin eta gehiagotan”\n4 erantzun “2020.12.12 HEZKUNTZA XAKEARI BURUZKO URUGUAiKO NAZIOARTEKO KONGRESU BIRTUALA, gure Xake Eskolako arduradunak, Goio Uriartek, XAKEA hausnarketa filosofikotik mahaian parte hartuko du. Egin bat ideien festa honekin!! !eta gogoratu, nahiz eta Euskaraldia 2020 amaitu, Gure Kluba eta gure Xake Eskola Ariguneak direla urte osoan. “Euskaraz: Gehiago, gehiagorekin eta gehiagotan”” sarreran\nPingback-a: 12.12.2020 CONGRESO INTERNACIONAL VIRTUAL DE AJEDREZ EDUCATIVO DE URUGUAY con participación del responsable de nuestra Xake Eskola, Goio Uriarte, en la mesa de ajedrez desde la reflexión filosófica. ¡Súmate a esta fiesta de las ideas!!! y recuerda, a


Farmazia-eszipienteen fabrikatzaileak eta hornitzaileak - Txinako eszipiente farmazeutikoen fabrika\nPovidona 1-binil-2-pirrolidonaren (Polibinilpirrolidona) homopolimeroa da, uretan libreki disolbagarria, etanolean (% 96), metanolean eta beste disolbatzaile organiko batzuk, azetonan oso disolbagarriak. Polimero higroskopikoa da, zuriz edo krematsuz hornitua. hauts zuriak edo malutak, biskositate baxutik handira eta pisu molekular txikitik handira bitartekoak, K balioa dutenak, higroskopistia bikaina, filmak, itsasgarria, egonkortasun kimikoa eta segurtasun toxikologikoko karaktereak. Parametro tekniko nagusiak ...\nKopovidona N-Vinilpirrolidona Binilo Azetatoaren 60/40 ratioa duena, disolbatzaile organiko gehienetan disolbagarria. Hautsetan dagoen Kopovidona film gogorrak, urak kendu eta distiratsuak eratzen ditu, bateragarritasun bikaina du plastifikatzaile eta aldatzaile askorekin. Disolbagarritasun ona uretan, alkoholean eta beste disolbatzaile organiko batzuetan. Parametro tekniko nagusiak: Itxura Hauts edo malutak zuri edo horixka zuriak, likatasun higroskopikoa (K balio gisa adierazi) 25,20 ~ 30,24 Disolbagarritasuna Askotan disolbagarria uretan, alkoholean eta ...\nKrospovidona PVP gurutzatu bat da, PVP disolbaezina, higroskopikoa da, uretan eta gainerako disolbatzaile arruntetan disolbaezina da, baina azkar puzten da uretako disoluzioan inolako gelik gabe. Krospovidona A motako eta B motako sailkapen gisa partikula tamaina desberdinaren arabera. Parametro tekniko nagusiak: Produktua Krospovidona A motako Crospovidona B mota Itxura Hauts edo malutak zuri edo horixka zuriak Identifikazioak A. Infragorriaren xurgapena B. Ez da kolore urdinik sortzen. CA etetea ...\nLaktosa monohidratoa hauts kristalino zaporetsua eta zaporetsua da. Konprimigarritasun eta nahaskortasun ona du partikula finak eta azalera espezifiko handia duelako. granulazio hezea, partikula desberdinen banaketagatik behar desberdinak asetzen ditu (40Mesh, 60Mesh, 80Mesh, 100Mesh, 120Mesh, 200Mesh, 300Mesh).\nHauts kristalino zuria, zaporerik gabea eta jariakortasun ona duena. Kristalizazio prozesuaren bidez sortutako laktosa partikula lodia zehaztapen askotan banatu daiteke tamainako banaketa txikiarekin bahetu ondoren (40Mesh, 60Mesh, 80Mesh, 100Mesh, 120Mesh). Sealed Lactose kristal bakarrarekin eta kristalak apurtzeko apur batekin osatuta dago. Zehaztapen desberdinak dituzten produktuak hainbat okasiorako erabil daitezke. Wet granulation ez da kapsulak betetzeko behar den prozesua miscibility ona, gripea ...\nSpray-Drying Lactose hauts zuria da, zaporerik gabea, jariakortasun bikaina duena. Jariotasun bikaina du, uniformetasuna nahasten du eta konprimigarritasun ona du partikula esferikoak eta tamaina estuaren banaketak direla eta, zuzeneko konpresioetarako egokia da batez ere, kapsula betetzeko eta granulak betetzeko aukera ezin hobea. Aplikazioaren abantailak: desegite azkarra uraren disolbagarritasun ona dela eta; tabletaren gogortasun ona spray lehortzeagatik; uniformeki banatu daiteke sendagaiaren osagaiaren dosi baxuen formulan;\nLaktosa-almidoi konposatua% 85 laktosa monohidratoz eta% 15 arto almidoiz osatutako ihinztapen konposatua. Konpresio zuzenaren bidez garatzen da eta jariakortasun, konprimagarritasun eta desintegrazio bikaina integratzen ditu. Laktosa-Zelulosazko Konposatua% 75 Alfa Laktosa Monohidratoz eta% 25 zelulosa hautsez osatutako ihinztatzeko konposatu mota da. Produkzioak jariotasun bikaina du eta konpresio zuzena egiteko bereziki diseinatuta dago. .